BILBOKO UDALAK JARRIKO DU ABIAN, COVIDI AURRE EGITEKO 2021EKO “MERKATARITZAKO BILBAO BONUAK” DERITZON KANPAINA BERRIA | Laboral Kutxa\nKanpaina apirilaren 13an, hasiko da. Bonuen erosketa eta trukea maiatzaren 5ean hasiko da.\nKanpaina berriak berrikuntza nabarmenak ditu. Berrikuntza horien artean, eta iazko arrakastaren ondoren, bonu gehiago (64.115) jarriko ditu zirkulazioan, Udalak milioi bat euroko inbertsioa eginda; horrek 4,4 milioi euroko negozio-bolumena suposatuko du hirian. Gainera, establezimendu mota berriak gehitu dira, hala nola irudi pertsonaleko zerbitzuak (ile-apainketa, estetika, masajeak), argazkigintza, garbitegiak eta gimnasioak.\nBonuak berriz ere 30 eurokoak izango dira (15 euro Udalak jarriko ditu eta beste 15 erosleak). Berrikuntza gisa, 65 urtetik gorako pertsonek dendetan bertan erosi ahal izango dituzte bonuak, hedabide digitalak erabiltzen ez dituzten kolektiboengana ere iriste aldera.\nArestion esan bezala, saltokiei atxikitzeko hasiera-data apirilaren 13an abiarazi zen, modu jarraituan. Alta emateko plataforma aurreko kanpainako bera da, www.bonobilbao.eus, programa honetarako berariaz egindako webgune erraza, eta, horrezaz gainera, datu guztiak bertan izango ditu (erositako bonuak, trukatutakoak, likidatutakoak…).\nUdalaren edo erakundeen arteko 2020ko kanpainari atxikita daudenentzat, ez da beharrezkoa izango beste alta oso bat egitea; izan ere, esteka bat duen mezu elektroniko bat jasoko dute Bono Bilbaoren baldintza berriak onartzeko eta datuak betetzeko/eguneratzeko.\nGogoratu behar da, halaber, Bilbon hainbat establezimendu dituzten eta IFK bakarra duten negozioen kasuan, guztiak banaka atxiki ahal izango direla.\nEskuratze/trukatze data eta bonu kopurua\nBonuak erosteko eta trukatzeko data maiatzaren 5ean hasi eta ekainaren 30ean amaituko da (edo bonuak agortu arte). Kanpaina udaberriko denboraldian zentralizatzeko ALDI LABURRAGOA da -beste berrikuntzetako bat-.\nNAN bakoitzeko bonu kopuruari dagokionez, orain 5 erosi ahal izango dira (aurreko kanpainan 20 ziren, merkataritza, kultura, ostalaritza eta turismoko lau faseetarako banatuta; azken hori oraindik aktibatu gabe dago).\nEra berean, erosketa-txartel bakoitzeko, gehienez 4 bonu eskuratu ahal izango dira. Jakina denez, erosketa egiteko unean, erabiltzaileak bonuaren QR kodea aurkeztu beharko du, edo, hala badagokio, inprimatuta entregatu. Gainera, Bilbao Bonuak bateragarriak eta metagarriak dira administrazioek abian jarritako beste edozein bonurekin.\nEstablezimenduei doakienez, muga 150 bonukoa da.


Urrezko Banakako Aizkolari txapelketako hurrengo kanporaketarako txartela lortu dute Jon Rekondok eta Nerea Sorondok - Mendialdea - Erran.eus\nUrrezko Banakako Aizkolari txapelketako hurrengo kanporaketarako txartela lortu dute Jon Rekondok eta Nerea Sorondok\nTtipi-Ttapa 2022-05-16 20:00\nIgande arratsaldean Arabar Errioxako Kripanen aritu ziren kirolariak, tartean Jon Rekondo leitzarra eta Nerea Sorondo beratarra.\nUrrezko Banakako Aizkolari txapelketako final laurdenetako bi saio izan dira asteburuan Araban. Larunbatean Arespalditzan ez zen eskualdeko ordezkaririk, baina igandean Kripanen finalerdietarako txartela lortu zuen Jon Rekondo leitzarrak eta irabazle izan zen Nerea Sorondo beratarra.\nLarunbatean, Arespalditzan Hodei Ezpeleta, Mikel Larrañaga, Jokin Urretabizkaia Basozabal, David Naredo, Txomin Amundarain eta Xuban Kañamares V.a lehiatu ziren. Mikel Larrañagak egin zuen denborarik onena (14.02) eta berekin batera Hodei Ezpeletak (15.21) eta Jokin Urretabizkaia Basozabalek (17.30) lortu zuten sailkatzea. 142 kiloko ingude txapelketan, berriz, Julen Diaz eta Hodei Iruretagoiena 'Izeta IV.a' aritu ziren. Diazek lau jasoaldi eman zizkion bi minutuan eta Izeta IV.ak hiru.\nIgande arratsaldean Kripanen Jon Rekondok eta Nerea Sorondok sailkatzea lortu dute\nUrrezko banakako aizkolari txapelketako bertze final laurdena maiatzaren 15ean, igande arratsaldean jokatu zuten Kripenen (Arabar Errioxa). Jon Rekondo leitzarra aritu zen eta berekin batera, Iker Vicente, Xabier Zaldua, Julen Larrea III.a, Ibai Soroa eta Beñat Lekue lehiatu ziren. Finalerdietarako sailkatzea lortu zuten Iker Vicentek (10.55), Julen Larrea III.ak (13.14) eta Jon Rekondo leitzarrak (14.21).\nEmakumezkoen aizkolari txapelketan, berriz, Nerea Sorondo beratarra erraz nagusitu zen. 7 minutu eta 53 segundo behar izan zituen 36 ontzako hiru enborrak mozteko, Claudia Muñozek 11 minutu eta 32 segundo behar izan zituen eta Garazi Arrutik 11 minutu eta 51 segundo. 142 kiloko ingude txapelketan Paulo Azpiazuk eta Mikel Lopetegi Urrak seina altxaldi eman zizkioten. Urrezko harri-jasotzaile txapelketan, azkenik, denera 3.400 kilo altxatu zituen Jon Unanue Goenatxo III.ak, 188 kiloko laukizuzenarekin (5 altxaldi), 138 kiloko kubikoarekin (8 altxaldi) eta 113 kiloko bolarekin (12 altxaldi).\nKirola Bortziriak Leitzaldea Bera Leitza


Jordan (ibaia) - Wikipedia, entziklopedia askea.\n33°11′12″N 35°37′09″E / 33.1867°N 35.6192°E / 33.1867; 35.619233°11′12″N 35°37′09″E / 33.1867°N 35.6192°E / 33.1867; 35.6192\nZarqa River (en)\nWadi al-Far'a (en)\nWadi Qelt (en)\nDan River (en)\nHarod stream (en)\nHasbani River (en)\nWādī Shūbāsh (en)\nNahal Dishon (en)\nWadi el Maleh (en)\nNaẖal Avuqa (en)\nHagal Stream (en)\nNaẖal Doshen (en)\nNaẖal Menẖemya (en)\nYavneel stream (en)\nNahal Tavor (en)\nFatzael Stream (en)\nNaẖal Yissakhar (en)\nNachal Orvim (en)\nGilbon River (en)\nNahal Mahanayim (en)\nNahal Rosh Pina (en)\nHermon, Golan eta Sde Nehemia (en)\nArtikulu hau ibaiari buruzkoa da; beste esanahietarako, ikus «Jordan (argipena)».\nJordan, —Jordan ibai bezala ere ezaguna— 360 kilometroko luzera duen ibai estu bat da, Rift haran Handiaren iparraldeko zatia hartzen duena, plaka asiarra (azpiplaka arabiarra) eta plaka afrikarra banatzen dituen haustura tektonikoa. Antilibano mendilerroan jaiotzen da, Hermon mendiaren iparraldeko adarrean, nondik, Libano hego-ekialdea zeharkatuz isurtzen den, Israelen sartu eta Galileako Itsasoaren iparraldeko kostaldean bere urak isuriz (gaur egungo Kinnereth Lakua edo Bibliako Genesaret lakua). Degania kibbutzetik gertu dagoen laku honetatik berriz abiatzen da, lakuaren hegoaldeko kostaldean, bere iparraldetik hegoalderako ibilbidea mantenduz eta Israel eta Jordania arteko muga teoriko bezala balio duelarik, azkenik, Itsaso Hilean behin betirako itsasoratzen delarik.\nJordan ibaia, Lur Santuko handiena da, eta Kanaan eskualde historikoko garrantzitsuenetako bat, Orontes ibaiarekin batera. Aldi berean, Bibliako gertaera askoren eskenategi izan zen.\nSakontzeko, irakurri: «Jordango harana»\nIbaia, zenbait errekasto txikien elkartzetik sortzen da: Hasbani, Warzani, Dom (edo Dan) eta Banyas. Guztiek, isurtze egonkor eta jarraikakoa dute, agorraldi eskasekoak. Jordan ibaiaren elikatzea hirukoitza da: Alde batetik, euri eta elurretatik dator (batez ere negukoak), beste batetik Antilibano mendilerroaren irtetze karstikoetatik, eta, azkenik, Hermon mendiaren elurraren urtzeagatik (udaberrian). Ibaiak, honela, azken urtaro honetako gehiengo absolutu bat erakusten du, eta bigarren gehiengo bat neguan, udan, agorraldi handia jasaten duen bitartean.\nJordanen ezaugarririk nagusiena, baina, Itsaso Hilerantz hurbiltzen doan heinean bere gazitasun maila igotzen doala da. Izan ere, Kinnereth edo Genesaret lakuan, oraindik geza sartzen da, baina ordutik aurrera, gazitu egiten da, Itsaso Hilean itsasoratu arte, gazitasunezko milako 325eko portzentajea batekin, ozeanoak baino %25 gaziagoa dena.\nYarmukek bakarrik, Jordanen ezker ibarreko ibaiadarra eta Siria eta Jordaniaren arteko muga dena, isurtzen du ur geza Jordan ibaiaren ibilgu nagusian.\nIbaiak, iparraldetik hegoaldera, 64 kilometro zeharkatzen ditu Hasbanytik Merom lakuraino, berak elikatua, ondoren, bere urek, beste 24 kilometroz jarraitzen dute Galileako itsasorantz, hau ere berak elikatua, bere ibilgua jarraitzen du, bihurgunetsua eta abiadura motelekoa bihurtuz, meandro ugariekin, Itsaso Hilean itsasoratu arte.\nBere distantzia, lerro zuzenean, Hermonetik Itsaso Hilerarte, 215 kilometrokoa da, baina bere bihurgune ugariak kontutan hartuz, 360 kilometro inguru neurtzen du. Ibaiaren batez besteko zabalera 27 eta 45 metro artekoa da, eta, bere sakonera, 1,5 eta 3,5 metro artekoa.\nJordania / Zisjordania\nOrriaren azken aldaketa: 4 urtarrila 2022, 21:45.


DEUSTUKO BARRUTIAK EUSKAL KULTURARI ETA EUSKARARI LOTURIKO HAINBAT JARDUERA IZANGO DITU ASTELEHENETIK AURRERA, KULTUR GABONAK PROGRAMAREN BARRUAN; BESTEAK BESTE, BERTSOLARIAK, POESIA, ANTZERKIA ETA ZIRKOA IZANGO DITUGU, HERRITAR GUZTIENTZAT – Bilbao Kultura\nHome » Berriak » Bilbao Kultura @eu » DEUSTUKO BARRUTIAK EUSKAL KULTURARI ETA EUSKARARI LOTURIKO HAINBAT JARDUERA IZANGO DITU ASTELEHENETIK AURRERA, KULTUR GABONAK PROGRAMAREN BARRUAN; BESTEAK BESTE, BERTSOLARIAK, POESIA, ANTZERKIA ETA ZIRKOA IZANGO DITUGU, HERRITAR GUZTIENTZAT\nDEUSTUKO BARRUTIAK EUSKAL KULTURARI ETA EUSKARARI LOTURIKO HAINBAT JARDUERA IZANGO DITU ASTELEHENETIK AURRERA, KULTUR GABONAK PROGRAMAREN BARRUAN; BESTEAK BESTE, BERTSOLARIAK, POESIA, ANTZERKIA ETA ZIRKOA IZANGO DITUGU, HERRITAR GUZTIENTZAT\nProgramazioa astelehenean hasiko da, 19:30ean, Deustuko udaltegian, bertso-saio batekin. Bertan izango dira Maialen Lujanbio, Aitor Mendiluze eta Sustrai Colina, azken txapelketa nagusiko lehen hiru sailkatuak. Jarduera guztiak doakoak izango dira, bete arte.\nAuzoetan hainbat jarduera programatu dira abendurako, “Kultur Gabonak” programaren barnean; horren harira, Deustun, beste urte batez, euskal kulturari eta euskarari loturiko hainbat jarduera egingo dira (izan ere, euskaldunen ehunekorik altuena duen barrutia da), besteak beste bertso-saioak, euskarazko antzezlanak edo poesia-topaketa bat, Harkaitz Cano idazlearekin. Programazioa astelehenean hasiko da, Deustuko udaltegian, bertso-saio batekin. Bertan izango dira Maialen Lujanbio, Aitor Mendiluze eta Sustrai Colina, 2017ko azken txapelketa nagusiko lehen hiru sailkatuak.\nGuztira, dozena erdi jarduera antolatu dira familia eta helduentzat. Programazioak hilaren 17an jarraituko du, poesia-topaketa batekin. Han izango da Harkaitz Cano idazlea, Euskadi Literatura saria hiru aldiz irabazi duena. Argitalpen ugari ditu idazleak: “Beti oporretan” ipuin-bilduma, “Twist”, “Beluna jazz” eta “Belarraren ahoa” eleberriak, “Piano gainean gosaltzen” autofikzio-kroniken bilduma, eta lan horretatik sortu zen “Norbait dabil sute-eskaileran” poema-liburua. Horrez gain, jatorrian gaztelaniaz idatzitako poema-liburu bat ere badauka. Topaketa herritar guztiei zabalik dago, eta 19:30ean izango da, doan.\nProgramazioan euskarazko antzerkia eta zirkoa ere aurkituko dugu. Hilaren 20an, ATX Teatroa konpainiak “Bihotz salataria” helduentzako ikuskizuna eskainiko du. Bestalde, urtarrilaren 3an, Eidabek “Mari eta gaileta fabrika” eskainiko du, 7 eta 13 urte arteko umeentzat. Pieza eszeniko horren bidez egungo emakumeentzat bidea zabaldu zuten emakume langileak omendu nahi dira. Euskarazko zirkoak ere badu bere tokia programan, Zirika Zirkus taldearen “Tren geltokia” ikuskizunarekin. Edonori zuzentzen zaio, eta hilaren 2an ikusi ahalko dugu.\nGainera, ostiralean, hilaren 4an, Arangoitiko udaltegian kontzertu-tailer bat egongo da, elementu birziklatuak erabiliz. Jarduera Trakamatrakak taldeak gidatuko du, eta 5 urtetik gorako aurrentzat diseinatuta dago. Tailer honen bidez, mundu berriak ezagutuko ditugu eta birziklapena mundu hobe bat lortzeko bidea dela ikasiko dugu. Era horretan, material birziklatuak edota etxean izaten ditugunak nahiz egunero erabili ohi ditugunak baliatuta, jardueran parte hartzen dutenek musika-tresnak egingo dituzte, eta, aldi berean, trebetasuna, imajinazioa, ingurumenari buruzko kontzientzia eta sormena landuko dituzte.\nMaialen Lujanbio, Aitor Mendiluze eta Sustrai Colina\nHarkaitz Cano. Poesia-topaketa (edonorentzat)\n18:00 Deustuko udaltegia\nAntzerkia (7-13 urtekoentzat)\n18:00 Arangoitiko udaltegia\nKontzertua/Tailerra elementu birziklatuak erabiliz.\nMusika (5 urtetik aurrera)\nJarduera guztiak doakoak izango dira, bete arte.


Euskarari buruzko hitzaldi zikloa antolatu du Tolosako udalak - Galtzaundi Euskara Taldea\nUrriak 24, astelehena. Euskara modernitatearen atarian: XX. mendearen hasierako ikuspegiak, Aritz Farwell Historian doktoreak. Ikuspegi kontrajarriak azalduko ditu, batzuentzat euskara aurrerapenerako oztopo izan zen eta beste batzuentzat, euskal bereizgarriak gordetzeko gakoa.\nUrriak 26, asteazkena.Tolosarren eragina euskara eta abertzaletasunaren arteko harremanetan, Mikel Aizpuru EHUko irakasle eta UEUko kideak. XIX. mende bukaeratik Tolosak toki nabarmena izan du euskarazko kultura idatzian.\nUrriak 27, osteguna. Euskara menditik hirira: Euskal Esnalearen hitzaldi zikloak, Karmele Artetxe EHUko irakasle eta UEUko Historia saileko kideak. Kalean ez ezik, euskara kultura jasoan eta zientzian ere erabil zitekeela aldarrikatu zuen Euskal Esnaleak elkarteak.


Errauskailuaren aurkako elkarretaratzea egin dute Bergaran ere - Bergara - Goiena.eus\nErrauskailuaren aurkako elkarretaratzea egin dute Bergaran ere\nMaite Txintxurreta 2017-05-09 10:02\nAtzoko elkarretaratzea, San Martin plazan (argazkia: Bergarako EH Bildu).\nAtzo arratsaldean San Martin plazan batu ziren hainbat herritar, Zubietako errauskailuaren eraikuntza lanak hastear direla salatzeko eta proiektu horrekiko euren desadostasuna erakusteko. Erraustegiaren Aurkako Mugimenduak deitu zuen kontzentrazioa, eta EH Bildu eta Irabazi alderdiek bat egin zuten.\nZubietako errauskailuaren eraikuntza lanak "herritarren oniritzia izan gabe" hasiko dituztela salatu zuten deitzaileek atzoko elkarretaratzearen osteko irakurketan, eta inposiziotzat jo dute: "Udalak dira euren hondakinak norekin kudeatu nahi dituzten erabakitzeko konpetentzia daukatenak, baina kasu honetan kontsortzioak edo eta Foru Aldundiak, euren eskubideei izkin eginda, errauskailua inposatu nahi diete".\nEra berean, salatu dute Gipuzkoako Hondakinen Kontsortzioak birziklapenarekiko eta berrerabilpenarekiko "interes murritza" erakutsi duela: "2009rako Plan Integralak, konpostairako hiru planta zituen aurreikusita Gipuzkoan. Baina bakarrik Lapatxekoa, Azpeitian, dago martxan. Beste bietatik, bat martxan jarri gabe dago, nahiz eta eraikita egon, eta hirugarrena oraindik egin gabe dago. Hauek eginda egon ezkero, erraustegiaren beharraren argudioei bidea moztuko lieke, ez bai zen hondakin nahikoa egongo erretzeko".\nElkarretaratzean nabarmendu nahi izan zuten posible dela birziklapen tasa altuak lortzea, errefusa gutxituaz: "Gipuzkoako hainbat herrik erakutsi dute hondakinen gaikako bilketan portzentai oso altuak lortu ditzaketela, %80tik gora, bilketa-sistema eraginkorrak martxan jartzen baldin badira. Honek gipuzkoarrok erronka honi aurre egiteko gai garela erakusten du".\nHortaz, hondakinak erretzea euren ustez ez dela konponbidea argi laga nahi izan zuten, eta salatu zuten, gainera, "ekonomikoki oso garestia" dela, eta gipuzkoarrentzat zor handia suposatuko lukeela. Zubietako erraustegiak 427 miloi euroko aurrekontua du iragarrita eta 215.000 tona errefusa jasoko dituela urtero aurreikusten dute.\nArrazoi ekonomikoez gain, baina, osasunerako kaletak ere azpimarratu nahi izan zituzten: "Erraustegien inguruan, osasunarentzako oso arriskutsuak eta toxikoak diren hainbat elementu isurtzen dira. Haien artean, dioxinak, metal astunak, partikula mehe eta ultra-meheak, minbizia eta arnas-gaixotasunak sortzen dituztenak, eta negutegi-efektuko gas ezberdinak, aldaketa klimatikoa larriagotzen dutenak". Gaineratu zutenez, erreketa horrek eskoria eta errauts toxikoak isurtzen ditu, "segurtasuna bermatzen duten zabortegi berezietan tratatuak izan behar direnak". "Errausten diren hondakinen %30 baino gehiago zabortegi hauetara garraiatu behar da. Beraz, errauskailuak ez du zabortegien arazoa konpontzen", azaldu zuten.\nBukatzeko, erraustegiaren aurka daudela jakinarazi nahi izan zieten bereziki EAJri eta PSE-EEri, eta, era berean, elkartasuna erakutsi "egoera hau zuzenean jasaten ari diren inguruko herri guztiei", Donostiari, Lasarteri, Usurbili eta Zubietari batez ere.


Conductus Ensemble taldeak Senperera eramango du Musika Aitzaki zikloa eta Antzinako Musika Zikloan ariko da Bachen obrari eskainitako programa banarekin | Donostiako Musika Hamabostaldia\nConductus Ensemble taldeak Senperera eramango du Musika Aitzaki zikloa eta Antzinako Musika Zikloan ariko da Bachen obrari eskainitako programa banarekin\nLa Euskal Herriko Gazte Orkestra (EGO) debuta en el ciclo del Auditorio Kursaal de la Quincena Musical de la mano de Julian Rachlin y Gustavo Gimeno\nEl grupo Conductus Ensemble llevará la Quincena Andante a Senpere y participa en el ciclo de Música Antigua con sendos programas dedicados a Bach\nSortu zenetik, Musika Hamabostaldiarekin lotura estua du talde euskaldunak.\nJohann Sebastian Bach konpositorearen obra landuko dute bi kontzertuetan.\nAndoni Sierrak sortu eta zuzentzen duen Conductus Ensemble euskal ahots eta instrumentu taldea bitan ariko da aurtengo Donostiako Musika Hamabostaldian: batetik, Hamabostaldia Senperera (abuztuak 9) helaraziko duen taldea izango da; izan ere, azken urteotan, jaialdiaren ohiko topagune bihurtu da Senpere, Musika Aitzaki zikloaren eskutik. Eta, bestalde, Antzinako Musikako Zikloko publikoaren aurrean aurkeztuko da, ziklo horren baitan Donostiako Koruko Andre Mariaren Basilikan izango den kontzertu bakarrean (abuztuak 13).\nConductus Ensemble taldeak interpretazio historizistan oinarritzen du bere lana eta Errenazimendutik hasi eta XX. menderainoko errepertorioak jorratzen ditu. Horretarako, unean unean hautatutako programaren eskakizuei erantzuteko, taldea osatzen duen interpretatzaile plantilla egokitzen dute. Oraingoan, Musika Hamabostaldian emango dituzten bi kontzertuetarako Johann Sebastian Bachen hainbat obra aurkeztea erabaki dute. Horiek jotzeko, lankide izango dituzte Jone Martínez sopranoa, Gabriel Díaz kontratenorra, Ariel Hernández tenorra eta Jesús García Aréjula baritonoa.\nAbuztuaren 9 astelehenean, Musika Aitzaki zikloaren programazioaren baitan, 21:00etan Senpereko San Pierre elizan, Eisenach-ko maisuaren katalogoan BWV 61, BWV 51 eta BWV 4 zenbakiz jasotako kantatak interpretatuko dituzte. Kontzertu horretarako sarrerak eros daitezke www.musikahamabostaldia.eus webgunean, Senpereko Turismo Bulegoan eta Terre et Côte Basques turismo bulegoetan; eta 20 €-ko prezioa dute (tarifa orokorra) eta 8 €-koa 16 urtetik beherakoentzat.\nOndoren, abuztuaren 13 astelehenean, Conductus Ensemble Antzinako Musika Ziklora itzuliko da. Taldea sortu zenetik sarritan aritzen da Hamabostaldiaren zikloan eta horren publikoak pozez hartu ohi ditu bere proposamenak. Kontzertua Koruko Andre Mariaren Basilikan izango da, 19:30ean. Conductus Ensemble abesbatza eta instrumentu talde gisa ariko da eta Bachen bi meza labur (BWV 233 eta BWV 235) interpretatatuko ditu; alemaniar ko npositorearen kantatak eta oratorioak bezain ezagunak ez badira ere, haren gai erlijiosodun ahotserako lan eder eta birtuosoenetakoak dira. Kontzertu horretarako sarrerak eros daitezke www.musikahamabostaldia.eus webgunean, Kursaaleko eta Victoria Eugenia Antzokiko leihatiletan eta, sarrerarik balego, kontzertuaren egunean bertan, emanaldia hasi baino ordubete lehenagotik.\nMusika Hamabostaldiak euskal artisten lana eta talentua beste eszenatokietara eramateko egiten duen ahaleginaren emaitza dira, bestalde, Conductus Ensemblek, jaialdian aritzearekin batera, abuztuaren 12an Torroellako Jaialdian, 15ean Santanderreko Nazioarteko Jaialdian eta irailaren 10ean Lizarrako Antzinako Musikaren Astean emango dituen kontzertuak.\nOgibideak eta bokazioak bat egiten duteneko gogo biziak, ongi egindako gauzenganako pasioak eta horiek garai zailenetan ere egiten jarraitzen saiatzeak definitzen dute duela ia 20 urtetik hona izen eta formazio ezberdinekin Andoni Sierrak bere fundaziotik zuzendu duen musika taldea. Conductus Ensemble 2002an sortutako talde bokal eta instrumentala da. Ordutik 150 kontzertutik gora eman ditu Madrilgo Auditorio Nazionalean, Bilboko Euskalduna Jauregian edo Kursaal Auditorioan; nazioarteko hainbat jaialditan, esaterako, Toulouse les Orgueseko Nazioarteko Jaialdian, Musika Hamabostaldian, Cuencako Erlijio Musikaren Astean, Santanderreko Jaialdian edo Torroella de Montgriko Jaialdian, besteak beste. Taldeak bere formazioa programa bakoitzera moldatzen du eta bi atal ditu: bat antzinako musikan espezializatua, eta bestea garai guztietako errepertorioa jotzen duena. Kritika espezializatuak eta entzuleek aho batez txalotu dute kontzertu bakoitza publikoarentzako eta bere musikarientzako esperientzia berezi bihurtzen duen taldea, Berpizkundetik XX. Menderainoko maisulanez betetako errepertorio zabal baten interpretazio historizista egiten duena.


Txipiroiak, rally-desafioa eta herri-krosa, Algortako saninazioen hirugarren egunean\nHiruka.eus 2016 abu 05 Getxo\nLehenengo egun bietako bideoen ostean, hona hemen 2016ko Algortako saninazioetako hirugarren eguneko bideo-kronika. Oraingotan, txipiroi-txapelketako "sekretuak", kuadrilla-txapelketaren rally-desa...\nAbian dira Berangoko santodomingoak\nHiruka.eus 2016 abu 04 Berango\nGozatzeko asko geratzen da Itzubaltzetan\nHiruka.eus 2016 abu 04 Getxo\nAtzo, eguaztena, eman zieten hasiera ofizialki Itzubaltzeta/Romo eta Pinuetako jaiei; ohi den legez, pregoia irakurri eta txupina bota aurretik egin zituzten hainbat ekitaldi. Tartean, goitibeheren...\nDesafio ugari izan ziren Algortako saninazioetako bigarren egunean\nHona hemen aurtengo saninazioetako bigarren egunean Algortara hurbildu zirenek bizi izandakoaren bideo-laburpena. Horretan, goizean goiz egindako pintxo- eta eskalada-lehiaketa, Gazte Eguna, eta ar...\nKuadrillen jaitsieragaz eman zioten hasiera Algortako San Inazio jaiei\nHiruka.eus 2016 abu 03 Getxo\nAlgortako San Inazio jaiak bukatu diren arren, ospakizunen ajeari gogotsu aurre egiteko eta lau eguneko festak gogorarazteko, hona hemen kuadrillen jaitsieraren eta pregoiaren bideoa. Bihar, bigarr...\nFelix Arnaizi "merezi duen errekonozimendua" emateko eskatu dute itzubaltzetarrek\nFelix Arnaiz Maeso "Lagun" 20 urteko gazte leioaztarra omendu zuten atzo, martitzena, Itzubaltzeta/Romon, bertako jaien barruan. Errekagane eta Ibaiondoko kale-kantoian Bertan hil zuen tiro batez g...\nGorlizko santiagoez gehiago gozatzeko gogoz lotu zarela eta... hona beste bat!\nHiruka.eus 2016 abu 02 Gorliz\nPlentzia Telebistak utzitako irudiakaz bideo honetan jaso du HIRUKAk Gorlizko taldeek santiagotan eskainitako erakustaldia.\nGorliztarrek ere ederto gozatu dituzte santiagoak!\nAuzoz auzo beste hainbat badira ere, santiagoek lilura berezia dute! Plentzia Telebistak utzitako irudiakaz bideo honetan jaso du HIRUKAk udalerriko jai nagusien hasiera...\nMilaka lagun bildu ziren Aixerrotako landan Nazioarteko Paella Lehiaketa ospatzeko\nHiruka.eus 2016 uzt 26 Getxo\nJoan den domekan, hilaren 24an, ospatu zen Itxas Argia elkarteak antolatutako Nazioarteko Paella Lehiaketaren 61. edizioa. Hala, urtero legez, milaka eta milaka lagun bildu ziren Getxoko Aixerrotak...\nSanta Marinatik Antsonekoara, dantzan eta alai\nHiruka.eus 2016 uzt 22 Urduliz\nTradizioei men eginez, goizean zehar Santa Marinako baselizara igo eta bertako inguruetan festa giroan ibili ostean, Antsonekoa plazarainoko jaitsiera egin zuten herenegun, eguaztenean, dozenaka ur...\nSopelako Santa Mariñe Eguna\nHiruka.eus 2016 uzt 21 Sopela\nUsadioari jarraituz, atzo dozenaka sopeloztar igo zen Santa Marina baselizara Santa Mariñe egunean, debozioa eta jai-tradizioa uztartuta. Mezaren ostean, ohorezko aurreskua dantzatu eta lore...\nTxikienak nagusi, Larrabasterrako jaietan\nHiruka.eus 2016 uzt 15 Sopela\nOraindino aste-akabua daukate aurretik Larrabasterrako Karmen jaiez gozatu gura dutenek; orain arte, txikienek ez dute aspertzeko denborarik eduki.\nZapaturako prestatu baino lehenago, Armintzan jai-giroz blai!\nHiruka.eus 2016 uzt 15 Lemoiz\nBihar, zapatua, izango da hain ezaguna den Txapelreggae jaialdia Armintzan, Karmen jaien barruan egiten dena. Ostera, karmenak eguaztenean abiatu zituzten: jaiak hasteko nahikoa da txupina botatzea...\nRabua ondo prestatzen badakizue? Hona hemen aritu eta aditu urduliztarren gomendioak...\nHiruka.eus 2016 uzt 13 Urduliz\nUrrezko ezteiak ospatu zituen pasa den zapatuan Txori Alaikoek antolatzen duten Urdulizko Rabu Egunak, 50. edizioa, alegia. Aurtengoa ekitaldi berezia izan da, ospatu beharrekoa!\nEta Goierriko sankristobaletan, zelan? Sokatiran!\nHiruka.eus 2016 uzt 12 Erandio\nAste-akabuan izan dira Goierriko (Erandio) San Kristobal jaiak; deunari gorazarra egiten dion baselizaren inguruetan. Besteak beste, jokoan egon zen lur gaineko 600 kiloko txapela sokatiran. Hiruti...\nUrdulizko ospitaleko erabiltzaileak berbetan\nHiruka.eus 2016 uzt 12 Urduliz\nUrdulizko Alfredo Espinosa ospitalea 2016ko uztailaren 7an, eguena, zabalduko zuten. Hurrengo egunean, hainbat erabiltzaileagaz egon ginen zelako arreta ematen duten galdetzeko. Hona hemen emandako...\nUdaren ostean hasiko dira konpontzen Plentziako Andra Mari bidea\nHiruka.eus 2016 uzt 11 Plentzia\nPlentziako Udalak Andra Mari bidearen eta Kristo elizaren inguruak egokitzeko proiektua martxan jarriko zuela iragarri zuen uztailaren hasieran. Hilaren 5ean herritar ugari hurbildu zen udaletxean ...\nSopelako Udalak #sopelastyle kanpaina abian jarri du\nHiruka.eus 2016 uzt 07 Sopela\nTwitter sare sozialeko erabiltzaileei zuzendutako ekimen honetan, Sopelan ateratako argazkiak postal bihurtzeko aukera eskaintzen du Udalak. Horretarako, parte-hartzaileek #sopelastyle traolagaz et...\nSopelako San Pedro jaiak aurrera doaz\nHiruka.eus 2016 uzt 01 Sopela\nMartitzenean, ekainak 28, eman zieten hasiera San Pedro jaiei Sopelan. Domekan amaituko dira ospakizunak; aste-akabu osoa geratzen zaie sopeloztarrei zein kanpotarrei gozatzeko. Bitartean, hemen da...\nHiruka.eus 2016 eka 30 Sopela\nStonewall-en 1968an izandako matxinadaren urtemugan, sexu-askapenaren aldeko nazioarteko eguna aldarrikatu eta azken boladako erasoak salatu zituzten martitzenean, ekainak 28, Uribe Kostan. Kitzika...


Irekia Eusko Jaurlaritza - Gobierno Vasco :: EHAA xedapena 201803174\nAldizkariaren data: 2018-06-19 Aldizkari honetan argitaratua: 2018117\nIRAGARKIA, Sociedad para la Transformación Competitiva-Eraldaketa Lehiakorrerako Sozietatea, S.A.ko (SPRI) erakundearen Zuzendaritza Nagusiaren 2018ko ekainaren 12ko Ebazpenari buruzkoa, «Ciberseguridad Industrial» Programa gidatuko duen araudia onartzen duena.\nGaiak: INFORMATIKA; DEIALDIA; LAGUNTZAK; INBERTSIOAK; IKERKETA-PROIEKTUAK; BERRIZTAPEN TEKNOLOGIKOA; INDUSTRIA; PRODUKTU INDUSTRIALAK; SEGURTASUNA\nXedapenaren data: 2018-06-12\nHurrenkenaren zenbakia: 201803174\n2018ko ekainaren 12an, Sociedad para la Transformación Competitiva-Eraldaketa Lehiakorrerako Sozietatea, S.A.ren (SPRI) zuzendari nagusiak, «Ciberseguridad Industrial» Laguntza Programa argitaratzeari buruzko Ebazpena eman zuen, honako eduki honekin:\nSociedad para la Transformación Competitiva-Eraldaketa Lehiakorrerako Sozietatea, S.A.k, Eusko Jaurlaritzako Ekonomi Garapen eta Azpiegitura Sailaren menpeko sozietate publikoak, hainbat ekintza egiten ditu Euskal Autonomia Erkidegoan (EAE) industria, lehiakortasuna, enpresen arteko lankidetza, ikerketa eta enpresen garapena sustatzeko.\nHala, SPRIk hainbat ekintza gauzatzen ditu Euskadiko Agenda Digitala 2020 (AD@2020) eta Europarako Agenda Digitala 2020 Planetan jasotako helburuak betetzeko. Zentzu horretan, AD@2020 planaren Zuzendaritza Batzordeak azaroaren 7ko bileran erabaki zuen Zibersegurtasunari buruzko 5. «Ekintza Berezia» sartzea Agendan. AD@2020 plana egitean 4 Ekintza Berezi azpimarratu ziren, horretarako kontuan hartu zirelarik beren berrikuntza-gradua, inpaktua, trakzio-indarra, transbertsalitatea eta inpaktu komunikatiboa. Argi dago Zibersegurtasuna garrantzi handiko joera bilakatu dela azken urteotan, batetik, sarera konektatutako gailuen kopurua esponentzialki hazi delako eta, bestetik, hainbat gertakari kritiko jazo direlako, zeintzuek arriskuan jarri baitituzte mundu osoko enpresak, administrazioak eta negozioak. Horrela beraz, Zuzendaritza Batzordeak onartu zuen Zibersegurtasuna sartzea AD@2020 planaren bosgarren Ekintza Berezi gisa, «Basque CyberSecurity Centre - BCSC martxan jartzea» izenburupean. Ildo horretatik, laguntza programa berri hau bat dator BCSCren jarduerekin eta lehentasunekin.\nOndorioz, Laguntza Programa honen lehentasunezko helburua da Zibersegurtasun Industriala bultzatzea Euskadiko manufaktura industrietan.\nLehenengoa.– Sociedad para la Transformación Competitiva-Eraldaketa Lehiakorrerako Sozietatea, S.A.ren Administrazio Kontseiluak 2018ko otsailaren 12ko saioan onartutakoarekin bat etorriz:\n1.– «Ciberseguridad Industrial» laguntza programaren araudia onartzea, zeinaren edukia atxikita baitago Ebazpen honen Eranskinean.\n2.– «Ciberseguridad Industrial» laguntza programaren araudia onartzen duen Ebazpen hau osorik argitaratzea Euskal Herriko Agintaritzaren Aldizkarian.\nBilbao, 2018ko ekainaren 12a.\nEusko Jaurlaritzako Ekonomi Garapen eta Azpiegitura Sailaren helburuekin bat etorriz –Basque Industry 4.0 Estrategian eta Euskadiren Agenda Digitala 2020 planean jasota daudenak–, programa honen xedea da bultzada bat ematea Zibersegurtasun Industrialari, batik bat manufakturako enpresa industrialetako IT/OT inguruneetan (Information Technology/Operational Technology) zibererasoetatik babesteko sistemen konbergentzia eta integrazioa lantzen duten proiektuei.\n2. artikulua.– Laguntzen izaera\n3.– Programa honen bidez ematen diren diru-laguntzak fondo galdurako diru-laguntzak dira.\n4.– Programa honen barruan emandako diru-laguntzek ez dute lotura zuzenik esportatutako kopuruekin, banaketa sare bat sortu eta ustiatzearekin, edo esportazio jarduerarekin lotutako beste gastu arrunt batzuekin.\n1.– Diru-laguntzei buruzko azaroaren 17ko 38/2003 Lege Orokorra eta Lege hori garatzen duen Araudia (uztailaren 21eko 887/2006 Errege Dekretua), diru-laguntza arloko oinarrizko legeriari dagokion guztian (38/2003 Legea).\n3.– Abenduaren 17ko 698/1991 dekretua, zeinaren bidez arautzen baita Euskal Autonomia Erkidegoko Aurrekontu Orokorren kargura emandako diru-laguntzen berme eta ordainketen araubide orokorra eta ezartzen baitira berorren kudeaketan parte hartzen duten erakunde kolaboratzaileen baldintzak, erregimena eta betebeharrak.\n1.– «SPRI», Sociedad para la Transformación Competitiva-Eraldaketa Lehiakorrerako Sozietatea, S.A. sozietatearen izen komertziala (Eusko Jaurlaritzaren Ekonomi Garapen eta Azpiegitura Sailari atxikitako sozietate publikoa).\nh) Arau honen 6.2.e) artikuluan aurreikusitako egoeraren batean ez egotea.\n3.– Kanpoko aholkularitza edota ingeniaritza espezializatuko gastu eta inbertsioak. Aurkeztutako proiektuaren eremuan adituak diren eta proiektua aurrera eraman behar duten kanpoko enpresak azpi-kontratatzeko gastua. Proiektuari lotutako software eta hardware inbertsioak.\n4.– Laguntzaren intentsitatea. Laguntzaren zenbatekoa, gastu edo/eta inbertsio hautagarrien gehienezko aurrekontuen ehunekoaren arabera.\n5.– Baimena SPRIri ziurtagiriak eska diezazkien Gizarte Segurantzako Diruzaintza Nagusiari, Zerga Administrazioko Estatu Agentziari eta Araba, Bizkaia nahiz Gipuzkoako Foru Aldundiei, ziurtagiri horien bidez bermatzeko ordezkatutako enpresak zerga administrazioekiko eta Gizarte Segurantzarekiko betebeharrak betetzen dituela eta alta emanda dagoela Jarduera Ekonomikoaren gaineko Zergaren dagokion epigrafean edo epigrafeetan. Horrela, aurkeztutako laguntza eskaerak aztertu edota ordaindu ahal izango dira, azaroaren 11ko 1/1997 Legegintzazko Dekretuaren 50.3 artikuluari jarraiki, zeinak Euskadiko Ogasun Nagusiaren Antolarauei buruzko Legearen Testu Bateratua onartzen baitu.\n1.– Programa honen xederako, hots, diru-laguntzak emateko erabiliko diren baliabide ekonomikoak 600.000 eurorainokoak dira, eta, Sociedad para la Transformación Competitiva-Eraldaketa Lehiakorrerako Sozietatea, S.A. sozietateak bere aurrekontuetan horretarako sortutako zuzkiduretakoak izango dira, zeintzuk sartuta baitaude Euskal Autonomia Erkidegoko Aurrekontu Orokorretan.\n2.– Diru-laguntzak ordenan esleituko dira, espedientea noiz osatu den kontuan hartuta.\n4.– Behin aurrekontu-kreditua agortu ondoren, ezingo da beste diru-laguntzarik eman eta, hori dela-eta, aurkeztu diren baina ebazteke dauden eskaerak ezetsi egingo dira.\n6. artikulua.– Erakunde onuradunak\n1.– Programa honetako laguntzak eskuratu ahal izango dituzte industri arloko manufakturako enpresek eta produktu industrialak diseinatzen eta muntatzen dituztenek.\nc)Zerga obligazioak eta Gizarte Segurantzarekikoak beteta izatea.\nHirugarrena.– Legegintzako 1/1997 Dekretuaren 50. artikuluko egoeretan eta 38/2003 Legearen 13. artikulukoetan egotea, zeinaren ondorioz ezin baita izan laguntzen onuradun, eta bereziki ondoko hauetan:\nEnpresa egunean egotea Gizarte Segurantzako Diruzaintza Orokorrarekiko eta bere kolaboratzaileekiko zerga betebeharretan, eta baita ere Eusko Jaurlaritzarekiko betebeharretan, eta ez izatea iraungitako, erreklamatutako edo ordaindu gabeko zorrik SPRI Taldeko ezein enpresarekin.\nOraindik bete gabe izatea edozein administraziotatik edo sektore publikoko edozein erakundetatik jasotako laguntza edo diru-laguntzei dagozkien zenbatekoak itzultzeko betebeharrak. Ezingo dute, halaber, deialdi honetan parte hartu zehapen-prozedura batean zehapen irmo bat jaso dutenek (betiere, laguntza publiko batetik datorren zehapena bada), edo horrelako programetan lehiatzea galarazten duten zehapenak dituztenek, baldin eta zehapena betetzen ari badira. Eskatzailea dirua itzultzeko prozedura batean edo mota horretako zehapen-prozeduran badago, horren emaitza ikusita emango da –edo, hala badagokio, ordainduko da– laguntza.\nProzedura batean kaudimengabetzat joak izatea, konkurtsoa eskatu izana, konkurtsoan egotea, esku-hartze judizial batean egotea edo Konkurtso Legearen arabera desgaituak izatea, konkurtsoko kalifikazio-epaian finkatutako desgaitze-aldia amaitu gabe egonik.\nDiru-laguntzen deialdi hau egin aurreko 5 urteetan enpresa edota haren legezko ordezkariak epai irmo baten bidez kondenatuak izatea, laneko osasunaren aurkako delituren bat egiteagatik, eta, halaber, zehapen irmoa jasotzea, arlo horretan arau-hauste administratibo oso larria egiteagatik.\n7. artikulua.– Diruz lagundu daitezkeen jarduerak\nEz dute diru-laguntzarik jasoko artikulu honetan azalduta dauden eta erakunde onuradunaren katalogora biltzen diren produktu edo zerbitzuek.\nNolanahi ere, ez da diruz laguntzeko moduko ekintza izango Europar Batasuneko beste Estatu kide batzuetara edo hirugarren herrialdeetara esportatzea, eta ondorioz, Programa honen esparruan emandako diru-laguntzek ezingo dute lotura zuzenik izan esportatutako kopuruekin, banaketa-sare bat sortu eta ustiatzearekin edota esportazio jarduerarekin lotutako bestelako gastu arruntekin.\nPrograma honen esparruan emandako diru-laguntzek ezin dute baldintza bezala jarri bertako produktuak erabiltzea inportatutakoak erabili beharrean.\na) Laguntza eskaera SPRIn aurkezten denetik aurrera eta data horren ondorengo 12 hilabeteetan sortuak edo fakturatuak izan behar dute.\n4.– Ez dira gastu eta inbertsio hautagarritzat hartuko eskatzaileak berak egiten dituen lanak.\n4.– Programaren Batzorde Exekutiboaren iritziz proiektuaren gastu-aurrekontua handiegia bada antzeko proiektuen batez besteko gastuekin alderatuta, bere esku egongo da gastu hautagarrien oinarria murriztea, gastu egokitzat eta proportzionatutzat jotzen den zenbatekoaren arabera.\n5.– Diru-laguntzen Lege Orokorreko 31.3 artikuluan aurreikusitakoa betez, diruz lagun daitekeen zenbatekoak gainditu egiten baditu kontratazio publikoaren arloan indarrean dagoen araudiak kontratu txikirako ezarritako kopuruak, onuradunak gutxienez hiru hornitzaileren eskaintzak eskatu beharko ditu lana egiteko, zerbitzua emateko edo ondasuna entregatzeko konpromisoa hartu aurretik, salbu eta, baldintza bereziak tarteko, merkatuan ez badago lana egiteko, zerbitzua emateko edo ondasuna entregatzeko behar beste erakunde edo gastua diru-laguntza eman baino lehen egin bada.\nLaguntzak diru-laguntza bezala egituratuko dira.\nDiru-laguntza kalkulatzeko, kontuan hartuko dira definizio hauek:\n– «Proiekturako onartutako aurrekontu globala» kontzeptu hauen batura izango da:\n– Aholkularitza edota Ingeniaritza Gastuentzat onartutako aurrekontua, gehi\n– Hardwarearentzat onartutako aurrekontua, gehi\n– Softwarearentzat onartutako aurrekontua.\n– «Onartutako gehienezko aurrekontua», portzentajeak aplikatzeko eta diru-laguntza kalkulatzeko erabiliko dena, aurreko puntuan azaldutako hiru kontzeptuen batura izango da (aholkularitza edota ingeniaritza gastuak, hardware gastuak eta software gastuak). Hardware eta software gastuetarako gehienezko zenbatekoa «onartutako gehienezko aurrekontuaren» % 80koa izango da.\nHona hemen «proiekturako onartutako gehienezko gastu eta inbertsio aurrekontuen» gaineko diru-laguntza portzentajea (artikulu honetan bertan azaldu bezala) diruz lagundu daitezkeen hiru kontzeptuetako bakoitzean:\n– ETEentzat eta enpresa handientzat: % 50.\nProiektuarekin lotutako aholkularitza-ingeniaritza, hardware eta software gastuak dituen eta diruz laguntzeko modukoa den jarduera bat edo gehiago egiteko, 18.000 euroko diru-laguntza emango da gehienez enpresa onuradun bakoitzeko.\n5.– Minimis laguntzak ez zaizkio metatuko Estatuko inongo diru-laguntzari, diruz lagun daitezkeen gastu horiei dagokienez, baldin eta metatze horrek gaindituko balu laguntzaren intentsitatea edo dagokion gehieneko laguntzaren kopurua. Gehieneko kopuru hori kasu bakoitzaren ezaugarri zehatzen arabera dago ezarrita, kategorien araberako salbuespen-araudi baten edo Batzordeak harturiko erabaki baten bitartez.\n– Diru-laguntza jasoko duen proiektuaren bidez egingo diren hardware eta software inbertsioen azalpena. Argitu proiektuarekin duen lotura eta zergatik den beharrezkoa.\n5.– Enpresa onuradunak eta SPRIk baliozkotzat joko dituzte diru-laguntza eskaeran adierazitako harremanetarako pertsonaren helbide elektronikora posta elektronikoz bidaltzen diren jakinarazpen guztiak. Laguntzaren onuradun gisa agertzen den enpresaren posta elektronikoa bakarrik onartuko da harremanetarako helbide gisa.\nLaguntza eskaerak aurkezteko epea Programa hau Euskadiko Aldizkari Ofizialean argitaratu eta biharamuneko 09:00etan (penintsulako ordua) hasiko da eta 2018ko azaroaren 23ko eguerdiko 15:00etan (penintsulako ordua) amaituko da.\nTramitaziora onartuko dira 2018ko urtarrilaren 1etik aurrera hasitako proiektuen laguntza-eskaerak, baldin eta eskaera aurkeztean aribidean badaude, eta betiere, eskaerak araudi hau Euskal Herriko Agintaritzaren Aldizkarian argitaratu eta bi hilabeteko epean aurkezten badira.\n1.– Sociedad para la transformación Competitiva-Eraldaketa Lehiakorrerako Sozietatea, S.A.ko Administrazio Kontseiluak 2018ko otsailaren 12an hartutako erabakiaren arabera eratu zen Programako Batzorde Exekutiboa, kide hauekin: Alexander Arriola Lizarriturri jauna, Aitor Urzelai Inza jauna, Javier Dieguez Barriocanal jauna eta Iñaki Suarez Arauzo jauna. Hala, berea da araudi honen arabera aurkeztutako eskabideak ebaluatzeko eta ebazpenak emateko eskumena, eta horiei buruzko deliberamenduak dagozkion aktan jasota geldituko dira.\n2.– Laguntza eskaerak ebaluatu eta ebatziko dira espedienteak osaturik daudenean.\n3.– Laguntza eskaerak onartzeko irizpideak 7. eta 8. artikuluetan daude jasota.\n4.– Batzorde Exekutiboak emango du ebazpena zuzeneko esleipen bidez, eta eskaerak aurkezpen hurrenkeraren arabera ebatziko dira, aurrekontu kreditua dagoen bitartean.\n5.– Ebazpen epea. Ebazteko gehienezko epea 90 egun naturalekoa izango da agiri guztiak aurkezten diren egunetik kontatzen hasita. Epe horretan ebazpenik eman ez bada, ezetsi egin dela ulertuko da.\n6.– Batzorde Exekutiboko idazkariak emango du ebazpenen berri, eta baita ere jakinaraziko du zenbateko diru-laguntza emango den, zein baldintzatan eta zein epetan egin behar den; orobat zehaztuko du jarduera hori garatzeko beharrezkoa den beste edozein baldintza.\n7.– Aipatu ebazpena emandakoan erakunde eskatzaileari posta elektronikoz jakinaraziko zaio, Batzorde Exekutiboak ebazpena emateko egin duen batzar egunaren biharamunetik zenbatzen hasi eta gehienez ere 15 eguneko epean.\n8.– Araudi honetan jasotako epeen ondorioetarako ez da kontuan hartuko abuztua.\n9.– Ebazpena SPRIren web-gunean argitaratuko da, denek izan dezaten eman diren laguntzen berri.\n– Diru-laguntzaren xede den proiektuarekin lotutako hardware eta software arloko inbertsioen azalpena eta frogak (pantaila atzemateak, argazkiak...). Azaldu erlazioa eta zergatik diren beharrezkoak.\n1.– Diru-laguntzak SPRIk gauzatuko ditu, bi ordainketa eginez. Lehenengo ordainketa diru-laguntza ematearen erabakia jakinarazi ondoren egingo da, eta diru-laguntzaren % 70ekoa izango da, ezar lekiokeen berme-erregimenarekin. Bigarren ordainketan gainerako % 30a ordainduko da, likidazio-eskabidea eta 15. artikuluan eskatzen den froga-dokumentazioa aurkeztu ondoren.\n1.– Onuradunek bete beharreko obligazioak dira Diru-laguntzen Lege Orokorreko 14. artikuluan eta Euskadiko Ogasun Nagusiaren Antolarauei buruzko Legearen Testu Bateratua onartzen duen azaroaren 11ko 1/1997 Legegintzazko Dekretuaren 50. artikuluan xedatutakoak, eta, bereziki, hauek:\na) Emandako laguntza onartzea. Hartara, diru-laguntza eman izanaren jakinarazpena jasotzen denetik hamabost eguneko epean eta SPRIren aurrean espresuki horri uko egin ezean, ulertuko da erakunde onuradunak laguntza onartu duela.\nb) Diru-laguntza ekintza plana garatzeko erabiltzea.\nf) SPRIri berehala jakinaraztea laguntzak edo diru-laguntzak edota beste edozein diru-sarrera edo baliabide jaso dutela xede berbererako beste Administrazio edo erakunde publiko edo pribatu batzuetatik.\ng) Diru-laguntza esleitzeko aintzat hartu den arrazoiren bat aldatu bada, horren berri ematea SPRIri.\nh) Programa honetan onartutako diru-laguntzaren jatorriari buruzko publizitate egokia egitea.\n3.– Gauzatutako ekintzak Laguntza Eskaeran jasotakoak izango dira ezinbestean, nahiz eta Programako Batzorde Exekutiboak aukera duen aldaketak baimentzeko, baldin eta onuradunak behar bezala justifikatu baditu jarduerak amaitu aurretik eta Programa honen hasierako helburuak hutsaltzen ez badira.\n1.– Ikusiko balitz erakunde onuradunak ez duela bete Programa honetan, aplikatzekoak diren gainerako arauetan eta laguntzen ebazpenean ezarritako baldintzetakoren bat, emandako laguntza eskuratzeko eskubidea galduko du eta SPRIri itzuli beharko dizkio ordura arte kobratu dituen laguntzen diru kopuruak gehi dagozkien legezko interesak, eta behar balitz, legezko jarduketak abiaraziko dira diru kopuru horiek itzul ditzan. Era berean, aholkularitza enpresak hutsegiteren bat egin badu, programa honi atxikitako beste proiektu batzuetan parte hartzea debeka dakioke.\n2.– Laguntza itzultzeko arrazoiak dira Diru-laguntzen Lege Orokorreko 37. artikuluan eta aplikatzekoak diren gainerako araudietan aurreikusitakoak.\n3.– Zehazki, erakundeak laguntza exijitzeko eskubidea galduko du, edo, hala badagokio, jasotako zenbatekoak itzuli beharko ditu, honako kasu hauetan:\na) Laguntza eskuratzea Programa honetan ezarritako baldintza eta eskakizunak edo laguntza emateak berekin zekartzan baldintzak bete gabe.\nb) Programan edo laguntza emateko ebazpenean aurreikusitako kontrol neurriak ez onartzea edo horien garapena oztopatzea.\nc) Gastu hautagarriak epe barruan ez justifikatzea edo Programa honetan eta laguntza emateko ebazpenean jasotako eskakizunak ez betetzea.\nd) Diruz lagundutako jarduera betetzeko epeak gainditzea, aldatzeko baimena edo luzapena eman ez bada.\n4.– Bidegabe jasotako zenbatekoak hilabeteko epean itzuli beharko dira, erakundeari horren berri emandako egunetik zenbatzen hasita. Horrez gain, hilabete hori igaro ondoren eragindako legezko interesak ere ordaindu beharko dira.\nAbenduaren 13ko 15/1999 Lege Organikoan xedatutakoari jarraiki, emandako datu pertsonal guztiak SPRIren (Urkijo Zumarkalea 36-4. solairua, Bizkaia Plaza Eraikina, 48011 Bilbao) ardurapeko «laguntzak» edo «aholkulariak» izeneko fitxategietan gordeko dira.\nFitxategi horien berri eman zaio Datuak Babesteko Espainiako Bulegoari, eta fitxategi horiek badituzte datuen erabateko segurtasuna bermatzeko beharrezkoak diren segurtasun-neurriak.\nBihar amaituko da “+Innova Txekea” eskatzeko epea, zeinaren bidez 6.000 €-ko finantzaketa ematen baita ETEetan berrikuntza ezartzeko


Errusiarrek Itsaso Beltzeko itsasarteak menderatzeko egin zituzten ahaleginek turkoen erabateko gainbehera ekarri zuten. Lehen gerran, Balkanetako Liga(Serbia, Bulgaria, Grezia, Montenegro) nagusitu zen, eta Otomandar Inperioaren ahultzea ekarri zuen (Londresko Ituna, 1913). Albaniak burujabetza eskuratu zuen haren ondorioz. Bigarren gerran, bulgariarrak Serbiaren eta Greziaren aurka altxatu ziren, Balkanetako lurraldeen banaketa zela eta. Errumania eta Otomandar Inperioa borrokan sartu ondoren, Bulgariak gerra galdu zuen eta haren eremua Mazedonia, Grezia eta Serbia artean banatu zuten; Edirne eta Ekialdeko Trazia turkoen eskuetan geratu zen, eta Dobruja Errumaniaren eskuetara igaro zen.


Jatetxeak Archives - Paris Guide\nHemen zaude: ongietorri / jatetxeak\nBaliteke zerbait galtzea Pariseko egonaldian ...\nParisko kafetegiak nonahi daude eta hain azkar aurkitzen dira ...\nOspetsua da bere krepeengatik, Frantziak mundu osoko gurmale ugari liluratzen ditu ...\nBisitatu Parisen errezeten mundua: Indiako mendebaldeko sukaldaritza, sukaldaritza ...\nBertako plater txikiak, bide batez bistro errezetekin goxatuta ...\nEz dago astirik otordu landu baterako, bi bisita edo ...\nZaleentzat pizzak, aurkitu hemen helbide goxoenak ...\nIa ezerk ez du Frantziaz hobeto hitz egiten ...\nMichelin jatetxe izardunak\nBegiak izarrez betetzeko, Parisko Sukaldariek ez dute ...\nParis Tourisme-k helbide gozoenak aukeratu ditu ...\nLasai une bat nahi duzu? A inguruan biltzeko ...\nMunduko kalitate eta aniztasunagatik ezaguna denez, Frantziako gastronomia etengabe eboluzionatzen ari da. Gastronomia edo produktu onen zaleentzat, zapore sorta liluratu egingo zara Pariseko jatetxe eta kafetegietan!\nVendôme Club edo Parisko chic The Vendôme Club goi mailako klub pribatu bat da, oso ezaguna Parisko zaletasunarekin. Oso ondo kokatuta dago, Vendôme plazatik eta Operatik gertu. Oso erraza da arratsalde chicetarako ...\nHelbidea: 9 Street Daunou, 75002 Paris, Frantzia\nChez Raspoutine: arratsalde historikoak Raspoutine luxuzko burdel zaharra bihurtu zen errusiar diskoteka da, dekorazioa monumentu historikoen inbentarioan agertzen dena. Modan dagoen klub pribatu bikaina da ...\nHelbidea: Rue de Bassano, 75008 Paris\nL'Orangerie jatetxea: giroa eta sukaldaritza elkartzen direnean Four Seasons Hotel George V mitikoaz gain, Orangerie jauregi ospetsuko hirugarren jatetxea da, George eta Cinq-rekin batera. Laranjeria batean instalatuta ...\nHelbidea: 31, George V Avenue 75008 PARIS FRANTZIA\nJatetxea Le Pré Catelan\nLe Pré Catelan jatetxea: aparteko esperientzia gastronomikoa Pariseko zalapartatik at, Boulogne Boiseko berdegune oparoan sartuta, Napoleon III.a pabiloi dotorea dago, ospetsuen goi mailako sukaldaritza ...\nHelbidea: Pré Catelan. Bois de Boulogne. 75016 Paris\nFouquet-en Paris: ospe handiko zentroa Fouquet-en Paris-en morroi dekorazio ospetsu batean ongi etorria ematen dizu. Parisko izpirituaren eszena gorrotuz, establezimendu ospetsu hau Frantziako sukaldaritzaren gune nagusia da ...\nHelbidea: 99 Avenue Champs-Elysees, 75008 Paris, Frantzia\nJatetxea Ciel de Paris\nCiel de Paris: Benetako helbide bat Paris tronuan en Montparnasse dorrea goialdean, jatetxe honek panoramika harrigarriak, sarritan gehien Paris ederrean, eta Frantziako sukaldaritza findu gisa aipatzen ditu ....\nHelbidea: avenue du Maine 75015 Paris\nOngi etorri Parisen Gida Parisera!\nAntolatu zure oporrak Parisen, antolatu zure egonaldia, ostatua, aisialdi jarduerak eta irteerak.


Bitcoin billete espero dira eskuragarri izango Singapurren urtearen amaieran - blockchain News\nMaiatza 4, 2018 admin\nBitcoin billete espero dira eskuragarri izango Singapurren urtearen amaieran\nTngem, Kriptografia hardware zorro enpresa batek bere Bitcoin billete salmenta pilotua Singapur merkatuan hasi du.\ntransakzio fisiko cryptocurrency gehiago noob kontsumitzaileei ezagunak erabiliz egiteko helburua Tangem, eta planak ohar milioika ekoizteko urtearen amaieran.\nSingapurren, Herrialde bat horren araudia oso bai cryptocurrency eta blockchain teknologiaren solidarioa, ohar Suntec Herriaren diseinu denda kate Megafash adarra erosteko eskuragarri egongo.\nOharrak The, hau da, izendapen etorriko 0.01 eta 0.05 BTC ($92 eta $463 hurrenez hurren), egia esan, billete-antzeko hardware zorroak.\nCoinbase zabaldu ...\nCrypto araudi bat ...\naurreko Post:Coinbase planak Chicago bulego berriak irekitzeko\nNext Post:12 Txinako banku erabiliko blockchain in 2017\nMaiatza 18, 2018 tan 5:38 AM\nMaiatza 31, 2018 tan 3:29 AM\nJune 2, 2018 tan 1:00 ARRATSALDEKO


"Voyager 2" izarrarteko espazioan sartu zeneko datuak argitaratu dituzte - ZientziaEus\n"Voyager 2" izarrarteko espazioan sartu zeneko datuak argitaratu dituzte\n2019/11/04 Agirre Ruiz de Arkaute, Aitziber - Elhuyar Zientzia Iturria: Elhuyar aldizkaria\nIrudiak erakusten du zein den Voyager 1 eta Voyager 2 ontzien egungo kokapena, jada heliosferatik kanpo. Arg. NASA/JPL-Caltech\n1977an jaurti zutenetik, 18.000 milioi km-ko bidaia egin du jada Voyager 2 espazio-ontziak. Datuek erakutsi dute duela urtebete atera zela heliosferatik, Eguzkiaren eremu magnetikoak eratzen duen babes-burbuila horretatik (eguzki-sistemaren planetak biltzen dituena), eta izarrarteko espazio misteriotsuan barneratu zela. Heliosferaren muga zeharkatu zueneko datuak aztertu dituzte, eta lehenengo emaitzak argitaratu dituzte Nature Astronomy aldizkarian. Hain zuzen, heliopausa, heliosferaren azken mugari buruzko informazioa eman du.\nVoyager 2 ontziaren bikiak, Voyager 1ak, duela zazpi urte zeharkatu zuen heliopausa, baina beste puntu batetik, norabide desberdinetan jaurti baitzituzten. Eta hartan, akats baten erruz, ez zuen apenas daturik bidali heliopausari buruz; ezin izan zuten identifikatu zehazki noiz pasa zen eguzki-plasma berotik izarrarteko espazioaren hotz ikaragarrira. Voyager 2ren kasuan, ordea, plasmaren dentsitatean aldaketa sumatu zuten: plasma, Eguzkiaren burbuilan beroa eta dentsitate txikikoa izatetik, askoz ere hotzagoa eta dentsitate altuagokoa izatera pasa zen izarrarteko espazioan sartu zenean. Ikertzaileak harrituta utzi ditu fluido hutsek ere nola sor ditzaketen mugak.\nOrain, muga horren izaera ulertu nahian dabiltza ikertzaileak. Adibidez, argitu nahi dute zer nolako isuria dagoen barrutik kanpora eta kanpotik barrura. Voyager 2ak heliopausa zeharkatu zuenean, burbuilatik kanpora zihoan material-ihesaldi bat ikusi zuten, galaxian 170 milioi km-ko distantziara iritsi zena. Eta, 2012an, Voyager1 ontziak ikusi zuen material-ihesaldi bat, baina, hartan, kanpotik barrurakoa izan zen. Datuak aztertuta, ihesaldi horiek zergatik gertatzen diren argitzeko helburua dute orain zientzialariek.\nIzarrarteko espazioko izpi kosmikoak ikertzeko asmoa ere badute, Lurrera % 30 soilik iristen badira ere, eragin handia izan baitezakete etorkizunean Martera misio gidatuak egiten badira.\nVoyager bikiek heliosfera zeharkatu badute ere, ez dira eguzki-sistematik atera oraindik. Horretarako, milaka urte asko beharko ditu. Bikiak, ordea, bost urte barru erregairik gabe geratuko dira, eta ezingo dute horren berririk eman.\n5 artikulutan azaldu dituzte Voyager 2 ontziak bidalitako datuen emaitzak:\n“Voyager 2 plasma observations of the heliopause and interstellar medium".\n“Cosmic ray measurements from Voyager 2 as it crossed into interstellar space".\nInterstellar probe misioa


Nola ikasi Kimika Kuantikoa izutu gabe: June 2013\nSuak, zer irradiatzen digu? Argi Ikuskorra eta Infragorria\nSua gizakien bizitzan oso garrantzitsua den elementua dela garbi dago. Gure aitzindariak erabiltzen hasi zirenetik, iraultza suposatu zuen. Gaur egun, ordea, suaren beharra jeitsi egin da. Jende askorentzat, plazerrarekin lotua dago. Sua, beroa eta argitasunarekin elkartzen dugu askotan, aitzineko gauetan hori ematen baitzigun. Berotasun hori ere maitasunarekin lotuta dago. Maitemintzerakoan, nork ez du "sua" sentitu maitea ikusterakoan? Berarengana hurbiltzerakoan? Sua bezala, maitasuna argiarekin lotuta dago askotan. Gure maiteak bizitza "argitzen" digula esaten ohi da askotan. Gaurkoan, sua beroarekin eta argiarekin kuantikoki lotuta dagoela ere ikusiko dugu. Maitasuna eta kuantika "agian" lotuta daude, baina hori beste egun baterako utziko dugu...\nNork publikatuta: Jon Mattin Matxain Ordua 02:05\nEtiketak Erradiazio elektromagnetikoa, Klaseak, Oinarriak\n2012-13 kurtsoaren laburpena: 10 sarrera irakurrienak\nAurtengo ikasturtea bukatzear dugu. Bolonia planaren ezarpena dela eta, azterketa guztiak aurreratu dira, irailekoak ekaina/uztailara, eta ekainekoak maiatzera. Hortaz, errekuperaketak gelditzen zaizkigu ikasleekin. Animo! Honek ez du esan nahi oporrak hartuko ditugunik. Dozentzia amaitzen dugu, baina ikerketa eta dibulgazioa ez! (Ez zarete horren errez nitaz libratuko!). Dena dela, eta kurtso honen bukaerarekin, orain arte blogak emandakoaren laburpena eta balorazioa egitea gustatuko litzaidake. Hori dela eta, gaurkoan orain arte gehien irakurri diren 10 sarreren berri emanen dizuet. Gerora begira, etorriko denaren berri ere emanen dizuet.\nAurreko astean, #FísicaCuántica "hashtag"-a (etiketa) Twitter-en mundu mailan Trending Topic (joera nagusia) izatearekin batera, airera bota nuen erronka bat. Posible litzateke horrelako zerbait euskaraz lortzea? Gaurkoan, izandako erantzun positiboak direla eta, ideia konkretatzen joateko garaia dela uste dut, eta bi proposamenekin natorkizue. Ea zer iruditzen zaizkizuen.\nNork publikatuta: Jon Mattin Matxain Ordua 22:42


Udako narrazioak | Gure gaiak | Berria\nLarunbat eta igande guztietan euskal idazleen NARRAZIOAK Udagiro sailean Martin Alzueta Martintxo marrazkilariaren ilustrazioekin.\nArrate Egaña. Errenterian jaioa (Gipuzkoa), 1963an. Kixmi elurpean nobelaz (2005), Egia antzerki lanaz (2012) eta Paradisua narrazio bildumaz gain (2012), haur eta gazte literaturako hainbat narrazio argitaratu ditu: Familia berria (2012), Simon ipuinen munduan (2013) eta Patioan (2015) ditu oraingoz azkenekoak.\nBerako (Nafarroa) Alkaiaga auzoan jaioa, 1957an. Mendearen ilunabarrean poema liburua argitaratu zuen 1996an, Ernestina de Champourcin saria irabazi eta gero. Geroztik, beste hiru liburu kaleratu ditu: Errege eguneko panpina (2000) eta Txokolatezko dinamita (2001) ipuin liburuak, eta Alkasoroko benta eleberria (2013).\nPako Aristi. Azpeitiko Urrestilla auzoan (Gipuzkoa) jaioa, 1963an. Poesia, narrazio bilduma eta nobela ezagunak argitaratu ditu (Urari ostutako poemak, Auto-stopeko ipuinak eta Urregilearen orduak, adibidez), eta baita antzerki lanak, saiakerak, kronikak eta biografiak ere. Hedabide askotan kolaboratu izan du.\nGarazi Kamio. Andoainen (Gipuzkoa) jaioa, 1979an. Beste norbaiten zapatak narrazio bildumaren (2012) eta Orube abandonatuak nobearen (2014) egilea. Igartza beka irabazi eta gero idatzi zuen lehena; Augustin Zubikarai beka eskuratu eta gero bigarrena.\nSugea eta sagarra\nAlvaro Rabelli. 1969an jaioa, Basaurin (Bizkaia). Bizkaiko idazleen ipuingintza modernoa saiakera (2005) eta Egurrezko hankak (2006) ipuin bilduma ditu argitaratuak, besteak beste. Euskal Herriko Unibertsitateko literatura ikerketako taldeetan parte hartzen du, eta hedabide askotan idatzi du euskal literaturaz.\nOiartzunen (Gipuzkoa) jaioa, 1985ean. Igartza bekaren laguntzaz idatzi zuen 'Geltokiak edo helduta entzuteko abestiak' narrazio bilduma (2013). 'Hala bazan... Klixk!' literatur proiektua garatu zuen iaz Wroclawn (Polonia), Etxepare Euskal Institutuak eta Donostia 2016 Fundazioak lankidetzan antolatutako lehiaketa batean gailendu ondoren.\nJavi Cillero Goiriastuena. Bilbon jaio zen, 1961ean. Harrera kritiko ona izan duten bi narrazio libururen egilea da: Hollywood eta biok (Alberdania, 1999) eta Ero hiria (Alberdania, 2006). Horrez gain, Uztailaren laua, Renon antzerki lanaren egilea da (Kutxa, 1999). Antzerki arloko Donostia saria irabazi zuen lan horrekin, eta obra oholtzaratuta ere ikusi zuen.\nJulen Belamuno. Azpeitian (Gipuzkoa) jaio zen, 1959an; Jose Mari Segurola Amutxastegi du benetako izena. Hainbat ipuin lehiaketatan sariak irabazi ostean, aurten argitaratu du estreinako liburua, Ukabilak eta loreak narrazio bilduma (Elkar).\nItxaro Borda. Baionan jaioa, 1959an, eta Oragarren (Nafarroa Beherea) hazia. Hamar poema liburu eta beste horrenbeste nobelaren egilea da. Poesia arloan Bizitza nola badoan (1984) du lehena, eta Zure hatzaren ez galtzeko (2014) azkenekoa, oraingoz; nobelagintzan, Basilika (1984) kaleratu zuen aurrena, eta, oraingoz, Boga boga (2012) du azkena. Saiakerak, kronikak eta askotariko artikuluak ere argitaratu ditu.


AGENDA: mikobakterioak etxeko-basoko interfazean Euskadin - Neiker\nHome Gertaerak AGENDA: mikobakterioak etxeko-basoko interfazean Euskadin\nMikobakterioak etxeko-basoko interfazean Euskadin\n2021eko abenduaren 2a\nWebinarra (TEAMS bidez)\nTuberkulosia da, oraindik ere, abeltzaintzan munduan kezka gehien sortzen dituen gaixotasunetako bat, bai ikuspegi sozioekonomikotik, bai osasun publikoaren ikuspegitik, gaixotasun zoonotikoa baita.\nBasoko faunan eta abereetan identifikatutako bakterio tuberkulosoak detektatzea eta basurde, orein eta orkatzaren populazioak Europa osoan gora egitea garrantzi handiko bi faktore dira animalien tuberkulosiaren epidemiologian. Horrez gain, Mycobacterium generoaren barruan, tuberkulosoak ez diren mikobakterioak ere sartzen dira; horietako batzuk patogenoak dira eta interferentziak eragin ditzakete animalien tuberkulosiaren diagnostikoan.\nJardunaldi honetan NEIKERen azken urteetan bi proiekturen esparruan lortu ditugun emaitzak aurkeztuko dizkizuegu: “Baso espezieen zaintza sanitarioa Euskadin (VEPIFAUS)”, Eusko Jaurlaritzak finantzatua, eta Araba, Bizkai eta Gipuzkoako Foru Aldundien partaidetzarekin, eta “INNOTUB, Animalien tuberkulosia kontrolatzeko tresna berritzaileak ikertu eta garatzeko Pirinioz gaindiko sarea”, EBk finantzatua, Interreg-POCTEFA deialdian, eta EGEFek konfinantzatua.\nProiektu horiek basoko espezieetan dauden mikobakterioak eta horien eta gure inguruko abereen artean sortzen diren interakzioak aztertzen dituzte, eta aukera emango digute gure etxeko-basoko interfazean mikobakterioak transmititzeko arriskua dagoen argitzeko.\n9.30-10.00: Mikobakteriosiak etxeko ganaduan\nJoseba Garrido, NEIKEReko Animalia Osasuneko Departamentuko arduraduna\n10.00-10.30: Zer mikobakterio ditu Euskadiko basa faunak? Hamarkada bat baino gehiagoko ikerketaren ondorengo aurkikuntzak\nXeider Gerrikagoitia, NEIKEReko Animalia Osasuneko Departamentuko ikertzailea\n10.30-11.00: Nola eragiten diote elkarri basa faunak eta behi aziendak Euskadin? Fototranpen bidez erantzunak bilatzen.\nLucia Varela-Castro, NEIKEReko Animalia Osasuneko Departamentuko ikertzailea\n11.00-11.30: Tuberkulosiaren diagnostikoan zein bakteriok interferi dezaketen ikertuz\nIker Agirregomoskorta Sevilla, NEIKEReko Animalia Osasuneko Departamentuko ikertzailea\nJoseba Garridok Albaitaritzako doktore titulua lortu zuen 2001ean, Zaragozako Unibertsitatean. Bere ikerketa ibilbidea mikobakterioek eragindako gaixotasunetan oinarritu da, batez ere Tuberkulosian eta Paratuberkulosian. Bere ikerketa ildoa diagnostiko teknikak hobetzera eta gaixotasun horiek kontrolatzera bideratu da. Gaur egun, bere interesaren jomuga dira txertoen prototipoen garapena eta mikobakterioen eragin immunogenoa frogatzea, abeltzaintzako ustiategietan galera ekonomiko larriak eragiten dituzten beste bakterio infekzio batzuk kontrolatzeko tresna gisa. Alderdi horiek frogatzeko, animalien ereduak erabiltzen ditu eta landa azterketak egiten ditu.\nXeider Gerrikagoitia Albaitaritzan lizentziatu zen Zaragozako Unibertsitatean, eta 2010ean doktoretza lortu zuen Gaztela-Mantxako Unibertsitatean, “Basa haragijaleak, animalien osasunerako eta osasun publikorako interesgarriak diren gaixotasunen gordailu gisa” tesiarekin. Ondoren, Hegazti Influenzaren arloan hasi zen lanean, eta, bertan, influenza birusen epidemiologia eta ekologia aztertzeko hainbat proiekturen garapenean parte hartu du. Gaur egun, gure lurraldeko basa faunako espezieei eragiten dieten gaixotasunak aztertzen ari da.\nLucia Varela Castro Albaitaritzan lizentziatu zen Santiagoko Unibertsitatean, 2013an. Albaitaritzako lehen urteetan Italiako zaldi klinika batean lan egin zuen. Ondoren, Lurreko Ekologia eta Biodibertsitatearen Kudeaketa Masterra ikasi zuen Bartzelonako Unibertsitate Autonomoan (2014-2015), eta bertan, basa faunari eragiten dioten gaixotasunen ekoepidemiologiari buruzko prestakuntza hasi zuen. 2017an, doktorego ikasketak hasi zituen, Marta Barral doktorearen eta Iker A. Sevilla doktorearen zuzendaritzapean, NEIKERen Animalia Osasuneko Departamentuan. Bere doktorego tesiaren helburua Euskal Herriko fauna-azienda interfazearen mikobakteriosien epidemiologian sakontzea da.\nIker Agirregomoskorta Sevillak 2007an lortu zuen Mikrobiologiako doktore gradua, “Mycobacterium avium subsp. paratuberkulosiaren karakterizazio molekularra, detekzioa eta erresistentzia” lanarekin. Bere ikerketa ibilbidea mikobakteriosien azterketan oinarritzen da. Esperientzia handia du diagnostiko metodoak garatzen, epidemiologia molekularrean, eta tuberkulosiaren eta paratuberkulosiaren aurkako txertoak aztertzen. Animalia jatorriko mikobakterioen, giza gaixotasunen eta elikadura katean duten presentziaren arteko loturari buruzko ikerketetan parte hartu du. Gaur egun, tuberkulosiaren aurkako txertoak garatzen eta txertoek edo agente naturalekiko esposizioak eragindako tuberkulosiaren diagnostikoaren gaineko interferentzia aztertzen dihardu.


Pirata eta korsario euskaldunak.\nNork ez du noizpait entzun, irakurri edota pelikularen batetan pirata edo korsariorik ikusi? Begi bat zapi beltz batez estalia duen egurrezko hankadun horien irudia aski ezaguna dugu.\nBaina ba al zenekien edota burutik pasa al zitzaizun inoiz gizaki horiek euskaldunak izan zitezkeela? Bada, halaxe da.\nGure arbasoak, itsasoari hain lotuak, Barbarroja beraren aurka ere ibiliak dira burrukan.\nKorsarioak eta piratak euskaraz mintzatzen! Baina aurrera jarraitu aurretik bereizketa txiki bat egin beharrean gaude.\nKorsarioak eta piratak, batzutan nahastu egiten baditugu ere, ez dira gauza bera.\nBiak lapurretatik bizi dira eta eskuetara datorkien untziaren harrapakinaz jabetzea da beren helburua; baina piratak lan hori bere kasa eta inoren agindurik gabe burutzen du, etekinak ere oso-osorik beretzat gordeaz.\nJakina, abantaila hauek beren kontrapartida daukate eta honela, erregeren zerbitzura zeudenez, harrapakinaren zati bat berari eman behar zitzaion; eta areago oraindik, eskribau bat ere joan ohi zen itsasuntzi hauetan banaketak, ondasun-banaketak, kontrolatzera.\nAraudi zehatz baten arabera funtzionatzen zuten, ez beren gogora.\nEuskal Herrian ere denetik agertzen zaigu, erregeren esanetara dabiltzan korsarioak nahiz beren kolkorako egiten duten piratak.\nIzan ere, gure herria betidanik egon da itsasoari oso lotua.\nNekazaritzatik ezer gutxi, kostaldean behintzat, eta arrantza eta merkataritza ziren bizibiderik inportanteenetakoak.\nGauzak horrela, itsasgizon trebeez josita zegoen Euskal Herria eta halaber, itsasuntziak gero eta hobeak ziren.\nEta hain zuzen, indar hau aprobetxatu nahi izan zuten Errege Katolikoek.\nXV. mendean gaude, Frantziaren aurkako gerrateetan murgilduta dabil Espainia eta flota itxurazko bat sortu nahi du.\nHorregatik eskaini zien patente de corso izeneko agiria Frantziaren aurka burrukatu nahi zuten guztiei.\nEta jakina, euskaldunak ez ziren atzera gelditu.\nGainera kontutan izan behar da Euskal Herrian bertan ere bazela arazorik.\nBandoen arteko gerrateak bukatu gabe zeuden artean; ezin ikusiak eta mendekuak, beraz, barra-barra eta janaria urri antzean.\nEgoera honetan gaizkitxo etorriko zitzaion askori itsasoak eskaintzen zion irtenbidea.\nBurrukan ere zailduak, itsasoari beldurrik ez, arpoia utzi eta ezpata hartzea zen guztia.


Trebiñu Sagardotegia Askartza\nGure sagardotegia Askartzan dago, Trebiñu Konterriko herri txiki batean. Hor hasi ginen duela 14 urte gure lehen sagarrondoak landatzen eta sagardoa egiten. Gaur egun, 2.500 sagarrondok osatzen dute gure sagasti zabala, eta hortik ateratzen dugu Trebiñu izeneko sagardoa egiteko lehengaia.\nZatoz eta murgildu sagardo naturalez zipriztindutako giro euskaldun batean!\nSagardotegi menua urte guztian.\nDastatze menua ekainetik abendura.\nHasierako platerak / Arrainak / Haragiak / Postreak / Sagardoa / Kafea


maiatza | 2014 | komikeri\nGuillotina, autoedizio topaketak donostian\n“Guillotina” autoedizioari buruzko topaketa ospatuko da, ekainaren 17an, Donostiako Dabadaba tabernan.\n“Festa honekin, era esperimental batean argitaratzeaz gozatzen duten sortzaileak bildu nahi ditugu. Kanpoko laguntzarik gabe bere lana autofinantziatzen duen jendea, mugarik gabe, guztiz askeak diren emaitzak\nlortzen dituena” azaldu dute antolatzaileek. Informazio zabalagoa helbide honetan duzue.\nBertan izango da ere Galtzakomik lehiaketaren azken irabazlea, Maitane Gartziandia hernaniarra. ‘Kuleroak zikindu ditut’ komiki sentikorrarekin eskuratu zuen lehenengo saria.\nBy komikeri • Laburpen hitzak dabadaba,galtzakomik,guillotina,maitane gartziandia\nmaiatza 13 2014\nBaleak, balak eta (euskal) bolak\nPatxi Zubizarretaren ustez Euskal Herriko historiaren azken lau hamarkadetako ikuspegi zabala eskainiko digu “Baleak ikusi ditut” komikiak, Javier de Isusi bilbotarrak sinatzen duen azken lana.\nHonela aurkezten digute, bere atarian, argumentoaren ildoa Astiberri argitaletxekoek: “Proventzako kartzela batean ezagutuko dute elkar Josuk eta Emmanuelek; bata etakide ohia da, bestea berriz, GALeko kide ohia…” . Arreta handiz irakurriko dugu Isusiren lana, noski, eta gure komentarioa ere, segidan hemen eskegiko dugu. Duda barik, aurten euskaraz argitaratu diren komikien artean leku berezia izango duen titulua izango da hau.\nJavier de Isusi, Bilbon jaio zen 1972. urtean eta gaur Extremadura aldean bizi dela uste dugu. Batez ere “Los viajes de Juan sin tierra” tetralogiagatik dugu ezaguna. Isusi Hego Amerikan barrena ibili zen urtebetez, eta bidai horretako materialak erabili zituen Juan Sin Tierra saileko liburuak aberasteko. Saila 2010. urtean bukatutzat emanez Luciano Sarasino gidoilariarekin Ometepe kaleratu zuen 2012. urtean.\nArgazkia © Astiberri\nBy komikeri • Laburpen hitzak Astiberri,baleak ikusi,javier isusi


Laborantxa - Üngüramena - Page #90\nBehikiaren egüna Ozazen\nIDOKIk, Behikiaren Egüna antolatzen dü ürrietaren 2an Xiberoan, Ozazeko Arotxex etxaltean. IDOKIk, mozkin desberdinak ekoizten dütüen 90 kide biltzen dütü. Horietarik 16 laborariek behikia ekoizten düe. IDOKIn, behikia egileen zenbakia handitzez joan da azken urte horietan, behi hazleek algarretatzeko eta algar trükatzeko beharra senditzen beitüe saltzeari bürüz eta kontsumitzaileer garantiak eta argibide emaiteko IDOKIk finkatü düan "Kalitate agintza" jarraikitzez. Bere lanaz argitarzün osoz ezagütarazteko Arotxex etxaltearen bortak zabaltüko dira ürrietaren 2an neskenegünarekin. Etxaltearen bijita goizanko 11etan eta arrestiriko 3etan eginen da. Bestalde, 10tarik arrestiriko 5ak arte Idoki etxeko merkatüa, gazna, ahatekia, xerrikia, erreximenta, tisana, behikia eta beste atzamanen dira. Egüerditan behikia eta etxe ekoizpenekin eginik bazkari hon bat gozatzen ahalko da. Leküak mügatürik beitira, orai danik erreserbatzen ahal dira 05 59 28 75 20 zonbakiala deitzez.\nEntzün Andde eta Pantxika Uthurriague behi ekoizleak :\n2010 Abuztua 24\nAhüzkiko artzainen besta\nAhüzkiko artzainen besta ospatü da igande hontan. Goizan besta mezarekin hasi da, ondotik aperitifa eta bazkaria Ahüzkiko ostatüan. Bazter orotan jei paketa beitzen üsatü arrakasta eta jente gütigo bildü düe. Leheneko jokülari famatüak ez badira haboro agertzen jokülari berri eta gazte ikusi ahal izan da. Urte oroz bezala leheneko joküak uhuratürik izan dira : ütürriala artino lasterketa, haur eta nesken lasterka, barraka, zanka gibel, zankarte, jauzika eta hirunazko jauzika.\n2010 Uztaila 03\nLürren jabearen ihardokitzea\nLarrainen salgei ezarririk izan zen bordaltearen afera aitzina doa. Bordaltearen jabeak ihardokitze baten egitea galtatü dü. Heben ezarten dütügü beraz bere erranak, aitzinetik Larraineko aüzapezarenak eta Jean-Do Iriartenak ezarri dütügün bezala.\nXiberoko Botzako lan taldean aipatü ondoan, ohartü beigiria afera mingarria zela eta pertsonen arteko bilaxka bilakatzen hasi dela, artikülü hontan ez dateke oharren xüxenka püblikatzeko paradarik. Ber zoinean, aitzineko artikülüan (Larraine bere lürren jabe ?) ere oharren ezarteko parada mügatü dügü. Ez günüke nahi jenteen arteko bilaxka bat sor dadin heben, ez beita gure ofizioa. Audela, web güne honen ardüradüna bakantzaz izanen da ondoko asteetan eta ez dügü oharren küdeatzeko paradarik ükenen. Agian konprenitüko düzüe.\nEntzün Marie-Hélène Gizagaitz :\nGaznen feida igaran da atzo Atarratzen. Gaznak 3 kategorietan sailkatürik izan dira : biarnesak, xiberotarrak eta ahüntz gaznak. Orotarat, hamabost gazna egileek lehiaketan parte hartü düe, hona sailkapenean agertü direnak :\n1. saria : Michel Andere Gat Barkoxekoa\n2. saria : Francis Poineau Mitikilekoa\n3. saria : Arnaud Etchebarne Agia Atarratzekoa.\nBiarnes gaznetan :\n1. saria Julien Lassalle Lourdiosekoa\n2. saria Françoise Lagrave Hetakoa\n3. saria Lechardoy Ogenne-Camptortekoa.\nAhüntz gaznetan :\n1. saria Pacheu Hetakoa\n2. saria Anne Lavis Arrokiagakoa\n3. saria Ludovic Besset Landakoa.\nGoizan, kartieleko jenteak hüllantü dira gazna feidalat, arrestitan aldiz, turistak ziren animazioak antolatürik zirelakoz : gazna egitea, ardi bixkarratzea eta beste.\nEntzün ahüntz gaznen epaile bat :\nEntzün Xiberoko gaznen epaile bat :\n2010 Uztaila 01\nHamar urte hauetan ofizio hortan ari da Philippe Iriart Atarratzen. Oihanetan zühainak mozten dütü, bena tresneria gisa zaldia baizik ez dü. Sü egiteko egürra dü gisa hortan haboroenik oihanetik elkitzen. Gisa hortan, üngüramena zaintzen dü eta horrek deio azken denboretan arrakasta ekarten.\nEntzün Philippe Iriart :\nLarraine bere lürren jabe ?\nHondarkintegiaz inkesta püblikoa\nTerre Verten urte bateko esperientzia\nMaritxu Lacarrieu Mauletarsa, Xiberoa Herri Alkargoako eüskarazko teknikalaria : Lehen partea : Xiberoa Herri Alkargoan...\nHur Xenda ikusgarria ikusteko azken parada!\n2017 Iraila 27Kultura\nMuskildiarren Hur Xenda ikusgarria arra-emanik date ürrietaren 7an, hots dagün neskenegünean, Mauleko Jai Alaian. Sonüeg...


Lemoako Udala - Juan Bautista Eguskiza Meabe\nJuan Bautista Eguzkitza Meabe (1875-1939) lemoarra euskal kulturaren biziberritze-garai batean bizi izan zen, eta Elizak funtsezko rola izan zuen biziberritze horretan. Eguzkitza Meabe apaizak ekarpen handiak egin zituen euskal kristauek hizkuntzari uko egin beharrik gabe euren erlijioa praktikatu ahal izateko behar zituzten bitartekoak eta tresnak izan zitzaten. Horixe izan zuen egitekoa 1936. urtera arte. Hala ere, Eguzkitza ezaguna da, baita ere, itzulpenaren, etnografiaren eta kazetaritzaren arloan egin zuen lanagatik; hala, bai haren lan idatziek, bai gizarte- eta erlijio-gaiak aipatzen zituzten sermoiek funtsezko balioa dute.\nJuan Bautista Eguzkitza Meabe Lemoan jaio zen, 1875an. Bere eskuizkribu eta kazetaritza-testuetan ikus daitekeenez, goitizen ugari erabili zituen, besteak beste Lemoarra, Erri, Errizale edo Errien.\nGazterik joan zen Gasteizko apaiztegira, eta bertan teologia ikasi zuen. 1903-1904 ikasturtean, berak egin zuen ikasturte hasierako hitzaldia. Latinez egin zuen, bikainki ezagutzen baitzuen hizkuntza horren erretorika.\nElizako kargu baterako lehiaketa bat galdu zuen, eta berak porrot gisa hartu zuen hori; ondorioz, Gasteizko apaiztegiko irakasle izateari utzi eta Lekeitiora joan zen. 1904. urtea zen, Lekeitioko latin-katedra hutsik zegoen, eta Eguzkitzak hurrengo 33 urteak eman zituen kostaldeko herri horretan, gerra iritsi zen arte.\nNazionalista izatea leporatu zioten, atxilotu egin zuten eta epaitu egin zuten; alabaina, aske utzi zuten, froga falta zela eta. Hala ere, osasuna galdu zuen, eta Lemoan hil zen 1939ko irailaren 12an. Resurrección Maria de Azkue lekeitiarra, Euskaltzaindiako buru izan zena, lagun min izan zuen. Adiskidea hil zitzaionean, Azkuek haren lan literarioa goraipatu zuen.\nEguzkitza Meaberen jaiotze-urtearen mendeurrenean, 1975ean, Euskaltzaindiak omenaldia egin zion Lemoan. Ekitaldi hartan Eusebio Erkiagak eta Aita Santi Onaindiak hitz egin zuten. Haiek esan zuten moduan, idazle lemoarraren helburua herri xehearengana iristea zen.\nBere lanen artetik, aipagarria da “Garbitokiko Arimaren Illa” (1915) lana, Sardá y Salvany apaiz katalanaren obraren itzulpena. Handik lau urtera, “Andra Mariaren Loretako Illa” argitaratu zuen, estilo zehatz, argi, sinple eta eredugarria zuen lana. “Gauza bakotxa zergatik eta zertarako noz, nun eta zelan egin behar dan, zurtasunak irakasten dausku: zein dan ona, zein hobea ta zein onena; zein dan txarra, zein txarrago ta zein txarrena adieraztea be, zurtasunaren berarizko zeregiña da…”, dio laneko paragrafo batek. Erlijio-lanen artetik, aipatu beharra dago Baltzolaren “Argi Donea” lanari egin zion bizkaierarako itzulpena.\nEguzkitza Jaungoiko Zale elkarteko burua ere izan zen. Zornotzan zuen egoitza, eta hamabostero aldizkari bat argitaratzen zuen. Elkarte horrek Eguzkitzari aukera eman zion herritarrengana hurbiltzeko eta haien zerbitzura egoteko, erlijio katolikoa euskaraz bizitzeko bideak ematen baitzizkien.\nJuan Bautista Eguzkitza Meabek interes handia zuen, halaber, garaiko gizarte-gaietan; izan ere, bazekien “euskaldun, fededun” esaera ez zela nahikoa fede kristaurako. Horregatik, garaiko gizarte-gaiak eta ekonomia aztertu zituen, besteak beste kapitalismoa eta sozialismoa, Elizak onetsi ez arren. Ordurako martxan zegoen Sabino Aranak sortutako euskal mugimendu nazionalista, baita euskal nazionalisten sindikatua ere, katolizismora lerratzen zena.\nAitzol edo Alberto Onaindia bezalako apaizen parte-hartzearekin Elizak bultzatu zuen gizarte-doktrinak beste fruitu bat ere eman zuen, Agrupación Vasca de Acción Social Cristiana (AVASC); Eusebio Erkiaga idazle lekeitiarra bertako kidea zen, eta, haren esanetan, Eguzkitza Meabe elkarte horren defendatzaile sutsua izan zen. Eguzkitzak gizarte-gaiei buruzko hainbat artikulu sinatu zituen Ekin astekarian eta Jaungoiko Zale aldizkarian. Hala ere, gai horiei buruzko bere lanik garrantzitsuena “Gizarte auzia” izan zen; bertan, “gizartekeria” deitu zion sozialismoari, eta “balsakeria”, berriz, komunismoari.\nEuskaltzaindia 1919an sortu zen, Eusko Ikaskuntzaren eta Oñatin egin zuen biltzarraren harira. Resurrección Maria de Azkue izan zen euskararen akademia antolatzearen arduraduna, Euskaltzaindia osatu zuten beste hiru pertsona hauekin batera: Elizalde, Campión eta Urkixo. Akademia sortu zen urte berean, beste zortzi euskaltzain izendatu zituzten, horietako bat Eguzkitza bera.\nAkademian, Eguzkitza euskara batua sortzeko lanetan aritu zen, eta aditzez eta ahoskeraz arduratu zen. Gaztelaniatik zetozen hitz guztiak ezabatu nahi zituen korronte garbizalearen aurkako jarrera agertu zuen. Horrez gain, Azkueren “Morfología vasca” liburuan ere parte hartu zuen. 1922an, Eguzkitzak txosten handi bat aurkeztu zuen Euskaltzaindian, hainbat gai garrantzitsuri buruz; besteak beste, euskara batzeari buruzko lan handia egin zuen. Eguzkitzak defendatutako testi ugari gaur egun ere baliagarriak zaizkigu.\nHorrez gain, lanean hasi zenetik, Eguzkitza ez zen inoiz urrundu irakaskuntzatik; horri esker, lemoarra hezkuntza-sistemaren sustatzaile nagusienetako bat izan zen, Bizkaiko Foru Aldundiarekin batera, EAJ erakundearen buru jarri eta Instrukzio Publikoaren Batzarra martxan jarri zuen unetik bertatik. Organismo hori arduratu zen, besteak beste, Bizkaiko lurralde osoan zehar ehunka auzo-eskola sortzeaz.\nHorrez gain, Eguzkitzaren kazetari-lanak ere aipatzekoak dira. On Juanek, Lekeition esaten zioten moduan, egunerokotasueko gaiei, Euskadiren egoerari eta euskarari buruzko jakin-min bizia zuen, gaia edozein zela ere. Hainbat kazetaritza-lan egin zituen, besteak beste Ekin aldizkariko artikuluak, estilo sinplean eta esaldi laburrekin idatziak. Artikulu horietan Lekeition gertatzen zirenen berri ematen zuen, eta Erri eta Errien goitizenekin sinatzen zuen. Idatzi zituen artikuluen artetik, bereziki aipatu beharra dago “emakume euskotarra” izenekoa, emakumea goraipatzeko xedez idatzi zuena; Kirikiño saria irabazi zuen lan horrengatik 1930ean. Honela deskribatu zuen Eusebio Erkiagak haren estilo literarioa: “prosa arina eta erraza da orkoa, gero eta errikoiago; esaldi labur samarrak eta erdalitzak be, inoiz baino ugariago. Onelakoxea izan zitekeen arrezkero haren idazte modua jaso zana jaso ez balitz. Gerrateak euskal literaturan egin euskun urratualdi negargarria, besteak beste”.


Eskuzko fisioterapia sorbaldako tendinopatian | Fisteus\nEskuzko fisioterapia sorbaldako tendinopatian\nPosted by Xabat Casado in Birziklatu zaitez\nEskuzko terapiak sorbaldako tendinopatian nola lagundu dezakeen ikusteko, ezinbestekoa da tratamenduaz gain, eskuzko terapiak patología honetan duen ikuspuntua argitzea. Horretarako, hainbat artikulu gomendatuko ditut nire iruzkinean eta hauen irakurketa kritikoa gomendatzen dizuet.\nUnibertsitatetik atera ginenean, ni eta nire klasekideei gauza bat argi utzi ziguten sorbaldako tendinopatiari aurre egiterako garaian. Sorbaldako min hori, estruktura baten lesioaren ondorioa zela. Lesio hori topatzeko, oso ezagunak diren eta Loitzunek primeran argitu dituen, test klasikoak erakutsi zizkiguten. Honela, test hauek, estruktura baten lesioa beste batengandik isolatzeko ahalmena dutela onartzen da eta beraz, sintomatologia era analitiko eta bereizgarrian azaltzen dela.\nEskuzko fisioterapiaren ikuspuntutik ordea, premisa hau zalantzan jarri ohi da. Hausnarketa sakon bat egiten badugu, test klasiko hauetan beste hainbat estruktura tentsionatu edo uzkurtuko direla datorkigu burura. Ondorioz, test hauek sintomak isolatzeko duten ahalmena eztabaidagarria izan daiteke.\nAre eta gehiago, horrelako ikerketak aintzat hartzen baditugu. Non, test hauek positibo faltsu asko sortzen dituztela ohartarazten gaituztenean. Beste metaanalisi honek ere, antzeko emaitzak iradoki dizkigu. Eta beste ikerketa batzuek ordea, diagnostiko zehatz bat emateko duten ezintasuna aurreratzen digute.\nEskuzko fisioterapiaren ikuspuntua argitzeko, ondorengo artikulu hau hartuko dut erreferentzia gisa, eta bertatik joango naiz gaian sakontzen. Honen arabera, hiru arrazoi garrantzitsu daude test hauen bereizgarritasuna zalantzan jartzeko eta ondorioz, ez lirateke tresna diagnostiko onargarriak izango.\nBiratzaileen mahukatxoaren morfologia: Biratzaileen tendoien uzkurtzea ezin da isolatua izan, hau da, tendoi guztiek batera egiten dute lan loturaren egonkortze dinamikoa mantentzeko. Beraz, biratzaileen mahukatxoaren tendoi baten uzkurtze isolatua, Gerber-en testean adibidez, eztabaidagarria izan daiteke.\nBurtsa subakromialaren kokapena eta inerbazioa: Disekzioan argi ikusi dezakegu, burtsa honek biratzaileen mahukatxoarekin bat egiten duela eta unitate bakar bat bezala funtzionatzen duela. Lotura estu honek, ezinbestean, biratzaileen mahukatxoaren konpresio bat aztertzerako garaian, burtsa ere zapaltzea ekarriko luke.\nAzkenik, gaur egungo irudi bitartezko diagnostikoen eta sintomen arteko harreman eza. Kasu honetan bezala.\nBaliteke errealitate kliniko baten aurrean izatea eta sorbaldako tendinopatia aztertzerako garaian, ebaluaketa prozesu desberdinak erabiltzera behartzen gaituen egoera batetan egotea.\nHala balitz, eskuzko terapiaren metodo bat hartuko dugu oinarritzat, arazo honi irtenbidea aurkitzeko garaian. Mulligan metodoa, hain zuzen ere. Egileak proposatzen duen bezala, momentu batez estrukturataz ahazteko eskatuko dizuet. Erabili test eta froga klasiko hauek, baina teorikoki zer frogatzen ari garen kontutan eduki gabe.\nHonela, froga klasikoak pazientearen klinika errepikatzeko erabiliko ditugu. Behin, pazientearen klinika errepikatzen duen mugimendu bat daukagunean, honen aldaketa sortu dezaketen 4 prozedura desberdin erabiliko ditugu.\nHumeroaren buruaren kokapenean eragina eduki dezakeen prozedura. Humeroaren buruan deslizamendu batzuk eginez, edo goma malgu (theraband) bat erabiliaz. Helburua, motore kontrola aldatuko duen patroi berri bat sortzea izango da, pazientearen klinika sortzen duen mugimendua egiten dugun bitartean. Prozedura honen bitartez, pazientearen klinikan eraldaketa edo mugimenduan onura nabarmena bilatuko da beti.\nEskapularen kokapenean eragina eduki dezakeen prozedura. Eskuen bidez edo hesgailu funtzional baten bidez, eskapularen motore kontrola hobetzea da helburua.\nZerbikaletan eragina eduki dezakeen prozedura. Kasu honetan, mina edo mugimendu kopuruan onura ekarri dezakeen zerbikaletako teknikak erabiltzen dira. Ikerketa honen emaitzak kontutan hartzen baditugu, badirudi zerbikalen azterketa ezinbestean egin behar dela sorbaldako tendinopatiari aurre egiterakoan.\nBukatzeko, bizkarrezur torazikoan eragina duen prozedura. Bertan, zifosi torazikoa zuzentzen saiatzen gara. Bai, eskuen bidez edo eta hesgailu bat erabiliaz. Badirudi ikerketei jaramon egiten badiegu, bizkarrezurraren postura eta sorbaldako tendinopatiaren arteko erlazioa, argia dela.\nAmaitzeko, eskuzko terapiak metodo desberdin asko dituela esan nahi nuke. Hemengo hau, proposamen bat besterik ez da. Hainbat metodologia desberdin daudenez, ezinezkoa litzake denei erreferentzia egitea.


Zabalik da etxebizitzen fatxadak eraberritzeko dirulaguntzak eskatzeko epea - Elgoibarko Udala\nZabalik da etxebizitzen fatxadak eraberritzeko dirulaguntzak eskatzeko epea\nAurten ere, Elgoibarko Udalak 75.000 euro bideratuko ditu dirulaguntza lerro honetara Elgoibarko hiri lurzoruan kokatuta dauden bizitegietarako eraikinen fatxadak eraberritzeko eta margotzeko obrak sustatzeko. Deialdi honekin hiri paisaia hobetzen laguntzea eta hartara, udalerriaren irudia hobetzea nahi da.\nEskaerak aurkezteko epea dagoeneko zabalik da eta datorren azaroaren 13an itxiko da. Eskaerak HAZn aurkeztu beharko dira edota elektronikoki, udalaren webgunean dagoen hiritarren atariandagoen hiritarren atarian.\nBigarren urtez jarraian, Elgoibarko Udalak udalerriko fatxadak eraberritzeko dir-laguntza lerroa zabaldu du 75.000 euroko partidarekin. Laguntza programa honi esker, hiri lurzoruan kokatuta dauden bizitegietarako eraikinen fatxadak eraberritzeko eta margotzeko obren sustapen pribatua bultzatu nahi da. Deialdi honen azken xedea da Udalerriko hiri paisaia hobetzen laguntzea; eta hartara, udalerriaren irudia hobetzea.\nBatik bat, alde zaharreko fatxadak, Deba ibaira ematen duten fatxadak, eta Altzola eta Olasogain (Sigma) auzoetan kokatuta dauden eraikinetako fatxadak eraberritzeko obrak sustatzeko asmoa dago. Horrexegatik, hiru kasu horietan, gehienezko dirulaguntza gainerako bizitegietarako eraikinei dagokiena baino handiagoa izango da.\nIaz 32 eskaera jaso zituen Udalak eta horietatik 18 onartu ziren (75.000 euroko partida bukatu arte). Gainerako eskaerak itxaron zerrendan geratu ziren, aurtengo dirulaguntzetarako. Egun dagoeneko 14 eskaera daude eginda beraz, Udalak, jasotzen dituen eskaera kopuruaren arabera, ez du baztertzen dirulaguntzaren zenbatekoa handitzea.\nOrokorrean, dirulaguntzaren zenbatekoa diruz lagun daitekeen gastuaren % 25 izango da. Emandako baimen bakoitzeko 3.000 euroko gehienezko muga izango da (hau da, eraikinaren fatxada guztientzat).\nLau kasu hauetan, dirulaguntzaren zenbatekoa diruz lagungarria den gastuaren % 40 izango da. Emandako baimen bakoitzeko 8.000 euroko gehienezko muga izango da.\nEskaerak, Elgoibarko Udaleko Herritarren Arreta Zerbitzuan (HAZ, Santa Ana kalea, 2-behea) aurrez-aurre edota elektronikoki aurkeztu ahalko dira, udalaren webgunean dagoen hiritarren atariandagoen hiritarren atarian.\nEkitaldi bakoitzeko udal aurrekontuan nahikoa den aurrekontuko kreditua ez baldin badago, arrazoi hori tarteko bazterturik gelditu diren eskatzaileak hurrengo deialdiko onuradun izan ahalko dira.


Duela akuario arrain honek hamarkada pare bat baino ez da, Errusian, dibortziatu bihurtu da. baldintza natural pean, tigre marrazo Thailandia uretan eta beste herrialde Asiako hego-ekialdean bizi da. nahiago ura azkar eta freskoa zen. Arrain horiek ez dira soilik oso aktiboa eta unpretentious, baina oraindik Greedy, beraz, hazten ahal izango dute 40 cm da. bere itxura bitxi eta alaia xedapen ondorioz hazten hasi ziren. Horrez gain, 10 urte inguru bizi ahal dira. Hala ere, edukia ere, ez dira oso eroso, akuario bat kopuru handia eskatzen dute geroztik: gatibu ez baino gehiago 15 cm hazten arraina, ez paketeak bizi dira.\ntigre marrazo itxura\nArrain hau karpa familia da, beraz, gure Roach bezala pixka bat da, baina desberdintasun azterketa zaindua ikusi. Bere, luzatua, labaintzen konprimituta gorputz estuak zilar-tonua altzairuzko dauka. eskalak All handi, distiratsua, ispilu dira. Arrain hau itxura oso ikusgarria, noiz sparkles mugitzen delako. tigre begiak marrazo handi, ia buru osoa okupatuz. Fins gardena edo horixkak dira, marra beltz zabala ahoko. Zergatik deitzen da arraina "Shark barb"? Photo argi erakusten du ez dagoela markatutako itsas harrapari gorputz eta bizkar fin forma antzekotasun bat da.\nBarbus marrazo oso aktiboa eta bake-maitekorra da. to pack bat gutxienez 7 norbanakoen osatua bizi gustuko ditu. Live ondo akuario handia beste arrain, hala nola, catfish, adingabeak, tetra edo beste barbs gisa. Ez dira, cocky, baina hobe ez veiltail eserlekua da hurrengo - buztana gabe jarraituko dute. txarrak haiek, arrain txiki eta frijitu zintzilikatu da, barbs oso voracious marrazoak dira.\narrain hauen portaera ezaugarri bereizgarria - beren jauzia gaitasuna handitu, nahiz Aquariumean salto gai dira. Beste Ezaugarri - egonezina. beldurra sendoa nahiz eta ahal izango dute hil bada. Hala ere, askotan tigre marrazo gogoko bihurtu da.\nFish nahiko unpretentious da, baina horren ona sentitzen bere egiteko,\narau jakin batzuk betetzen behar dugu.\nAquarium barbs marrazo edukien handiak izan behar - bolumenaren gutxienez 200 litro. guztiak, arrain azkarra ondoren, aktibo, nahiago paketeak bizi dira.\nAquariumean, gutxienez egungo txiki bat sortzeko, arrain bizien natural batean baldintzen ekarri behar duzu.\nbere behar-azal gainean, arrain horiek oso Jumpy daudelako.\nBeharrezkoa da, barbs baldintza natural hurbil sortzeko. Aquariumean landareak ugari izan behar, harriak, adarrak, snags eta beste leku ezkutatzeko hondakinen batetik. Baina, halaber, igeriketa espazioa ere egon behar du.\nto ur bizi erabili Barbus marrazo, beraz, hura emateko filtrazio ona behar duzu. halaber, desiragarria askotan 30-40 ur% aldatuko da. Tenperatura mantendu behar da gutxienez 23 º C, hegoaldeko arrain hau.\nBarbus marrazo nahiago argiztapen natural arrain Egun honetan bezala, behar zuen egunez ordu 8-10 ordu.\nakuario behealdean On pour netolstym geruza argi koskorrak besteko tamaina.\nHori jan arrain marrazo horiek\nBarbs omnivorous dira; bai bizi eta elikagai lehor aktiboki dute elikatzeko. Baina digestioa ahula dute, beraz, janaria contraindicated dira batzuk. Adibidez, biradera, intsektuak eta gazta batzuen oskol chitinous. Ziurtatu marrazo barbs landare elikagaien elikatzeko. Demagun nettle hostoak, espinaka, dandelion edo entsalada lehortu horiek. Jario arrain horiek nagusiki hautatzen dira ur zutabe batetik, beraz, ezin duzu eman askoz, bestela, ez dute denbora hura harrapatzeko.\nmarrazo barbs hazkuntza\ngatibu arrain horiek ugaltzeko oso gogoz. Ia denak ziren euren lurretik ekarri. beren seme-alabak lortzeko, beharrezkoa da beren ugalketa ezaugarri batzuk kontuan hartu.\nHorretarako, hartu helduen arrain 4 urte baino gehiago zaharra, emakumezkoa 35 cm baino txikiagoa izan behar du. dute distira eta jarduera-kolore gaztetan hautatzen dira eta elikatzeko kalitate handiko bakarra iturriak.\nhazkuntza akuario oso handia da, 2 m inguruko luzera bat erabili behar duzu. behealdean kilo gutxi batzuk jarri behar duzu Java goroldioa eta driftwood ugari natural baldintza ekartzeko.\nemakumezkoak Per gizonezko batzuk kontuan luke. abiaraztean bultzatzea, hormona injekzioak erabiliz. Gainera, tenperatura eta aldaketa bat eragiten da uraren gogortasuna. Ezin duzu zehazki esateko, zer parametro arrakastaz abiarazi pean. Arrain guztientzat behar baldintza desberdinak, baina normalean tenperatura baxuak eta ura leun bat da.\nBerehala helduen arrain abiaraztean ondoren metatzen da. Normalean, arrautzak frijitu eskotila egun batean, eta egun pare bat hasteko, igeri. Horiek elikatzeko rotifers, eta ciliates garai honetan. Ez ahaztu ura erdia aldatu egunero freskoa tenperatura eta gogortasuna parametroak berarekin.\nOso dibertigarria arrain - hazkuntza arina zailtasun eta, marrazo barb arren. Atzean interesgarria da, behatzeko eta biztanle hauekin akuario bat emozio positibo asko emango du.\nKatu meowing - poza edo zigorra?\nMiniaturazko Bull Terrier: Breed azalpena\nBriard - Dog arraza. the Briard, argazkiak, arrazaren deskribapen izaera, haurren jarrera\nZer ezagutzen dira fluffy katuak?\nZer kolore soineko konbinatzen grisak? Aholkuak eta ideiak\nTomate Sensei: karakterizazioa, hainbat azalpena, berrikuspen\nBanandu definizioa: adibideak. definizioak bereizi proposamena: adibideak\nEpe luzeko malva: hazia hazten\nPopular folk divination\nCherkessk - Karatxai-Txerkesia hiriburuan\nDepilatory aurpegian. depilazioa produktu onenak berrikuspena\nParallax da ... Parallax efektua: adibideak\nKiev Hotelak, edo Google izango Kiev ekarri


Erakutsiz 168 nongo 317 Jabetzak - PAG 14/27\nAzalera 1251 Mts\nIndustria-pabiloia - La Rinconada (Pol.ind. nacoisa) , Eraikitako azalera 1251m2, 1 bainugelak.\ntxaleta - Gines (La Pilarica) , Eraikitako azalera 282m2, 687m2, 7 Gelak, 6 bainugelak.\n349.900 € - 0 %\ntxaleta - Bormujos (LOS CABALLEROS) , Eraikitako azalera 182m2, 507m2, 4 Gelak, 2 bainugelak,...\n381.780 € - 8 %\nRustica lursaila - Jerez de la Frontera (este) , Eraikitako azalera 85m2, 22375m2, 4 Gelak, 1...\ntxaleta - Chiclana de la Frontera (Avenida diputacion) , Eraikitako azalera 158m2, 1839m2, 4 Gelak, 2...\nAzalera 623 Mts\nBeheko solairua - Cadiz (Paseo Marítimo) , Eraikitako azalera 116m2, 4 Gelak, 1 bainugelak, Igogailua.\nAzalera 203 Mts\ntxaleta - Chiclana de la Frontera (Coto la campa) , Eraikitako azalera 100m2, 1000m2, 3 Gelak, 2...\netxea - Puerto Real (Centro) , Eraikitako azalera 255m2, 4 Gelak, 2 bainugelak, Kanpoko guztia.\npisu - Cadiz (Comisaría) , Eraikitako azalera 100m2, 3 Gelak, 1 bainugelak, 20 Itsasora distantzia, Igogailua.


Indarkeria matxista edota sexu indarkeriaren biktimentzako laguntzak: laguntza sikologikoa, eta soziojuridikoa. .\nTratamendu terapeutiko espezializatuak dira, eta bizikidetza-unitatean —halakotzat harreman afektiboen esparruan sortzen den oro hartuta— tratu txarrak edo sexu- askatasunaren kontrako ustezko delituak jasan dituzten biktimei zein hala eskatzen duten erasotzaileei eskaintzen zaizkie.\nBizikidetzaren eremuan tratu txarrak hartu eta/edo sexu-askatasunaren kontrako ustezko delituak jasan dituzten biktimek eta erasotzaileek, betiere Urretxun erroldaturik badaude.\nAurrez salaketa jarri dela egiaztatzea edo lesioen partea izatea, halakorik izanez gero.\n45/2004 Foru Dekretua, bizikidetzaren eremuan tratu txarrak hartu eta/edo sexu askatasunaren kontrako ustezko delituak jasan dituztenentzako Laguntza Psikologikoko Programa arautzekoa\nUztailaren 31ko 27/2003 Legea, etxeko indarkeriaren biktimak babesteko Agindua arautzen duena\n11/2003 Lege Organikoa, herritarren segurtasunaren, etxeko indarkeriaren eta atzerritarrak gizarteratzearen inguruan neurri zehatzak ezartzen dituena.


Heziberri dekretuaren aurrean, LABek kontraproposamen bat luzatu dio Hezkuntza Sailari | LAB SINDIKATUA\nZerbitzu Publikoak Irakaskuntza Heziberri dekretuaren aurrean, LABek kontraproposamen bat luzatu dio Hezkuntza Sailari\nHeziberri dekretuaren aurrean, LABek kontraproposamen bat luzatu dio Hezkuntza Sailari\nAtzo Lakuan Hezkuntza ordezkariekin izandako bileraren ostean LABek, Euskal curriculuma eta Ikasle euskaldun eleanitzak ardatz hartuta, Heziberriren dekretuek ez dutela urrats eraginkorrik ematen adierazi nahi du. Honekin batera LABek kontraproposamen bat luzatu dio Hezkuntza Sailari.\nLABen irakurketa azaroaren 25an\nGaur, Lakuan izan gara. Hezkuntza ordezkariekin bildu izan gara Heziberri proposamenaren inguruan gure ikuspuntua helarazteko. Bilera honen ondotik zera adierazi nahi dugu:\nLABek dekretuak aztertzeko neurgailu zehatz baten arabera egin du: HSPren bidean ekarpenik dagoen edo ez. Eta norabide honetan zehazki dekretu hauei begira bi ardatzetan oinarritu gara:\n◦\tEuskal curriculuma.\n◦\tIkasle euskaldun eleanitzak.\nEta ardatz hauen arabera esan dezakegu heziberriren dekretuek ez dutela urrats eraginkorrik ematen.\n•\tCurriculumari dagokionez, hezkuntza xedeari erreparatuz, LABentzat dekretuak lau puntu hauek barnebildu beharko lituzke:\n◦\tEuskal Curriculuma, biharko Euskal Herria eraikitzeko tresna da. Heziberri proposamenean irizpide interesgarriak badaude ere, Euskal Curriculumaren zentzua eta helburua behar bezala argitu eta zehaztea faltan sumatzen dugu. Askotan maila abstraktu eta zehaztugabean aritzen da, itxura eta asmo oneko formulazio teorikoetan, baina Euskal Herriaren beharrak aztertu, aipatu eta jorratu gabe. Euskal Curriculumaren helburua XXI. Mende hasierako Euskal Herrian kokatu behar da. Finean, Euskal Curriculuma biharko Euskal Herria eraikitzeko tresna gisa kokatu behar da\n◦\tHezkuntzaren gaineko ikuspegi askatzailea. Aurreko elementuari loturik, hezkuntzaren balore askatzaile eta eraldatzailea azpimarratu eta landu behar delakoan gaude. Hezkuntzak errealitatea kontzienteki ulertu eta eraldatzeko baliabideak eman behar dizkie ikasleei, ikasleek errealitate berriak asma ditzaten.\n◦\tIkuspegi eta pentsamendu propioa. Euskal Curriculuma ikuspegi eta pentsamendu propioan oinarritu beharko litzateke eta ikuspegi eta pentsamendu propioa garatzeko tresna izan beharko luke. Alta, proposamenaren atal askotan horren falta nabaria topatu dugu. Era berean, proposamena gazteleraz sortua izateak biziki kezkatzen gaituen gaia da. Izan ere, jakina den bezala, hizkuntzak ikusmolde jakin bat gordetzen du bere baitan eta ondorioz testu bat gazteleraz edo euskaraz sortzea ez da afera tekniko hutsa. Gainera, Euskal Herrian horrelako lanak euskaraz egiteko nahikoa jende badagoela uste dugu.\n◦\tHezkidetzaren garrantzia. Hezkidetza, gizon eta emakumeen arteko parekidetasuna lortzen laguntzeko planteamendu hezitzailea da. Munduan eta Euskal Herrian kapital pedagogiko handia dago ikusmolde honi dagokionean, baina “HEZIBERRI 2020” proposamenean ez da kapital hori inondik inora islatzen.\nLABentzat ezinbestez, Curriculumaren ardatza Euskal Herria izan behar du eta ez alderantziz, curriculuma bertatik abiatzea alegia, bai egituratzeko bai egiterako orduan ere. Honi ekiteko nazio/herri gisa aritu beharra dugu. Nazio ikuspegi batetik, auzolanean arituz,herri bezala pentsatuz eta arituz.\n•\tKonpetentziei dagokionez, aurrez galdera bat egin behar dugu: Zer eta zertarako? Eta non.\nAzken batean konpetentzien araberako irakaskuntzan ados egon gaitezkeen arren hiru galdera horien erantzunean dago gakoa eta Heziberri proposamenean esaten den bezala, ezagutza jakin batzuk barneratzea baino, konpetentzia batzuk eskuratzea izan behar du hezkuntza prozesuaren funtsa. Baina,zertarako behar ditugu konpetentzia horiek? Berriro ere, lehenengo lelo bera errepikatu behar dugu: egungo errealitatea ulertu eta errealitate berriak sortzeko behar ditugu.\nBeraz, eraldaketaren ikuspegia, aldaketa sozialaren beharra, errealitate berrien sorrera, aldarrikatu beharreko kontzeptuak dira guretzako, konpetentzien planteamenduari estuki loturik.\nHeziberrin konpetentziak modu abstraktoan eta inolako anklajerik gabe, oinarri gabe agertzen dira berriro agerian gertazen da proposamen hau lantzeko Euskal Herria ez dela aintzat hartu.\n•\tArloei dagokionez, zehazki hiru arloetako azterketa zehatza egin dugu ; gizarte zientziak, hizkuntza eta erlijiioa hauek norberaren identitatean, kultur identitatea garatzeko esanguratsuenak direlako.\nEta berriro ere, agerian geratzen da ardatza ez dela Euskal Herrian kokatu eta guretzako hori ezinbestekoa da. Euskal Herria ardatza izanik, kasu honetan, Espainiako eta Frantziako dimetsioa gehitzea dago gure herriaren kokapen geografikoa eta kultur fluxuan duten eraginagatik baina ez alderantziz.\n•\tHizkuntza: LABentzat ikastetxeek ikasle euskaldun eleanitzak garatu beharko lituzkete eta horretarako jakina dugu ikastetxeek funtzio garrantzitsua betetzen duten arren ez dela nahikoa eta herri komunitate osoak baduela honi begirako ardura eta lana. Eta zentzu horretan instituzio ezberdinek ere.\n2007. urtean Hizkuntzak irakatsi eta ikasteko markoa EAEn legearen garapenerako Euskararen Gizarte Erakundeen kontseiluak egindako proposamena dugu ardatz eta gure ustez Heziberrik berau hartu beharko luke.\n•\tHeziberrik berriro ere, batetik herri gisa antolatu eta erabakiak hartzeko ezintasunak mahaigaineratzen ditu. Eta hori ez da berria aurretiko hezkuntza dekretu eta lege guztiek espainiar esparruan eraikitako lege zein dekretuak izan dituzte oinarri LOGSEtik abiatuta egun arte, LOMCEarekin.\nEta Heziberrik bide beretik doa. Gure ustez, burujabetza ariketa egitearen beharra agerian uzten duelarik, Euskal Herritik Euskal Herrirako behar eta nahi dugun hezkuntzaren mesedetan lanean hasteko garaian gaude. Norabide honetan, estatuetarik datozen legeei aurre egiteko. Hezkuntzan ere burujabetza behar dugu, inposizioei aurre egiteko eta euskal herritarron artean nahi dugun Hezkuntza Sistema erabakitzeko.\n•\tGuretzat Euskal Herriko errealitatean eraikitako eredua da behar duguna: Eredu berri, propio eta herritar baten beharra dugu. Guretzako abiapuntu egokia, Oinarrizko hezkuntza Akordioa da.\nHORTAZ, eskuartean dugun proposamena aipatutako eskemaren baitan kokatu dugu eta horregatik une honetan ezadostasuna adierazi nahi dugu, berriro diogu aipatutako norabidean ez dugu urrats eraginkorrik antzeman.